Şəmkirdə ictimai nəqliyyat vasitələri yenilənir | Kəpəz TV\nŞəmkirdə ictimai nəqliyyat vasitələri yenilənir\n14 2017 16:13\nŞəmkirdə ictimai nəqliyyat vasitələrinin yenilənməsinə başlanılıb. İlkin olaraq rayon mərkəzindən Dəllər qəsəbəsinə işləyən mikroavtobuslar dəyişdirilib. İlin sonunadək sərnişindaşıyan bütün nəqliyyat vasitələrinin yenilənməsi planlaşdırılır. Dövlət Avtomobil Nəqliyyatı Xidmətinin Şəmkir Regional Şöbəsinin əməkdaşları isə sərnişindaşımada nizam- intimzamı təmin etmək məqsədi ilə rayon ərazisində kütləvi reydlər keçirir.\nGündəlik olaraq rayon mərkəzindən müxtəlif kənd və qəsəbələrə, eləcə də Gəncə şəhərinə sərnişin daşıyan sürücülərin əksəriyyəti nizam- intizam qaydlarına əməl etmirlər. Sınıq-salxaq avtobuslara normadan artıq sərnişin götürən sürücülər bu azmış kimi sükan arxasına hüququ olmadan əyləşirlər.\nSürücülük vəsiqəsi olmadan idarə edilən nəqliyyat vasitələri bir qayda olaraq yol polisləri tərəfindən cərimə meydançasına aparılıb. Sürücülərin intizamsız davranışı, eləcə də istismar müddətini başa vuran avtobus və mikroavtobuslar sərnişinləri də narahat etməyə bilməz. Artıq bir neçə xətt üzrə yeni avtobusların istismara verilməsi bu baxımdan mənzərəni bir qədər dəyişib.\nSərnişin: “İndi çox yaxşıdır. Həm rahatdır, həm də təhlükəsizdir. Sürücülər də rahat sürür. Heç nədən ehtiyacımız yoxdur”.\nYeni nəqliyyat vasitəsi ilə sərnişin daşıyan sürücülər gündəlik fəaliyyətlərindən razı qalsalar da, köhnə mikroavtobusla xəttə çıxan sükan sahibləri elə də məmnun görünmürlər.\nSürücü: “Biz kəndlərə işləyirik. Bizim yolumuza ancaq belə maşınlar cavab verir. Yolumuz çox bərbaddır”.\nSürücü: “Müasir maşınlarda işləmək daha yaxşıdır. Həm sərnişinlər rahatdır, həm də özümüz. Bundan artıq insanlara nə lazımdır”.\nDövlət Avtomobil Nəqliyyatı Xidmətinin Şəmkir Regional Şöbəsinin əməkdaşları isə köhnə mikrovatobusların tezliklə yenilənməsində maraqlıdır. Və ilin sonunadək bütün xəttlər üzrə istismara yeni nəqliyyat vasitələri buraxılacaq.\nQafar Qarayev- DANX-nin Şəmkir Regional Şöbəsinin rəisi: “İlk növbədə şəhər daxili marşrutlar dəyişdirilir. Hansı ki, onların biz daşıyıcılarının əksəriyyətinə xəbərdarlıq etmişik. Gözləyirik ki, onlar yaxın vaxtlarda avtobuslarını yeni orta tutumlu avtobuslarla dəyişəcəklər. Mən hesab edirəm ki, bu proses ilin sonunadək tam başa çatdırılacaq”.\nŞəmkir rayonunda gündəlik olaraq müxtəlif xətlər üzrə 70 nəqliyyat vasitəsi xəttə buraxılır.


Nazirlik sosial yardım almaq istəyənlərə - xəbərdarlıq etdi\n18:35 3 Aprel 2018\nArtıq iki ildən çoxdur ki, ölkəmizdə ünvanlı dövlət sosial yardımı mexanizmi avtomatlaşdırılmış sistem (Vahid Elektron Müraciət və Təyinat Alt Sistemi) üzərində fəaliyyət göstərir. Ötən müddətdə bu elektron sistem dövlət sosial yardımı sahəsində məmur-vətəndaş kontaktları, ümumən insan faktorunun iştirakı mümkün olmayan, şəffaf, eyni zamanda vətəndaşların istifadəsi üçün sadələşdirilmiş bir sistemin formalaşmasına imkan verməklə, gözlənilən səviyyədə özünü doğruldub.\nMetbuat.az xəbər verir ki, bunu Əmək və Əhalinin Sosial Müdafiəsi Nazirliyinin İctimaiyyətlə əlaqələr şöbəsinin müdiri Elman Babayev deyib. O bildirib ki, hər hansı vətəndaş təmsil etdiyi ailənin sosial yardım almaq hüququna baxılması üçün heç bir məmura müraciət etmədən və sənəd təqdim olunmadan, yalnız elektron qaydada müraciət edir. Müraciətlərə avtomatik şəraitdə 20-dən çox qurumun informasiya ehtiyatlarına inteqrasiya əsasında sistem tərəfindən baxılaraq, yardım təyin olunub-olunmaması barədə elektron qərar qəbul edilir. Yardımın təyin olunub-olunmaması barədə vətəndaşların məlumatlandırılması da elektron qaydada aparılır. Göründüyü kimi, bu prosesdə hər hansı insan müdaxiləsi, kənar təsir mümkün deyil, yardımın təyin olunması, yaxud bundan imtina edilməsi birbaşa elektron sistem tərəfindən həyata keçirilir:\n“Bununla belə, təəssüf ki, bəzi hallarda ayrı-ayrı vətəndaşlarımızın onların ailələrinə sosial yardım təyin etdirmək vədi ilə onları aldatmağa çalışan dələdüzlarla qarşılaşmaları faktlarına da rast gəlinir. Bu günlərdə Xaçmaz rayon sakini Kavazova Günel Müzəffər qızı da Əmək və Əhalinin Sosial Müdafiəsi Nazirliyinə müraciətində 01.03.2018-ci il tarixdən onun ailəsinə elektron sistem tərəfindən təyin edilmiş 186.29 manat məbləğində ünvanlı dövlət sosial yardımının qarşılığı kimi ondan pul tələb edildiyini bildirib. Araşdırma aparılarkən G.Kavazovanın ailəsinə sosial yardımın alınması üçün zəruri məlumatların Xaçmaz şəhərindəki “komputer mərkəzinin” İlkin adlı işçisi tərəfindən elektron sistemə 30 manat qarşılığında daxil edildiyi və həmin şəxsin guya G.Kavazovanın ailəsinə sosial yardım təyin etdirəcəyini bildirərək, təyin olunacaq sosial yardımın 3 aylıq məbləğini G.Kavazovadan tələb etdiyi müəyyən olunub.\nHalbuki G.Kavazovanın ailəsinə sosial yardımın təyin olunması birbaşa avtomatlaşdırılmış sistem tərəfindən həyata keçirilib və burada insan faktoru iştirak etməyib. Sadəcə olaraq, həmin İlkin adlı şəxs G.Kavazovanın ailəsi ilə bağlı sistemə daxil etdiyi məlumatlardan ailəyə sistem tərəfindən sosial yardım təyin olunacağını ehtimal edib və guya məhz onun müdaxiləsi nəticəsində ailəyə yardım təyin olunacağını deyərək G.Kavazovanı aldatmaqla ondan pul qoparmaq qərarına gəlib. Bu cinayət əməli ilə bağlı hüquqi ölçü götürülməsi üçün aidyyəti üzrə müraciət edilib”.\nE.Babayev vurğulayıb ki, qeyd olunanları nəzərə alaraq, vətəndaşlara bu və ya digər şəxsin guya hər hansı ailəyə sosial yardım təyin etdirə bilməsi, yaxud onun köməkliyi ilə sosial yardım üçün elektron müraciət ediləcəyi halda sosial yardım təyin olunacağı vədinə aldanmamağı tövsiyə edirik:\n“Bir daha vətəndaşların diqqətinə çatdırırıq ki, sosial yardımın təyin olunub-olunmaması barədə qərar yalnız avtomatlaşdırılmış sistem tərəfindən qəbul olunur və kimliyindən asılı olmayaraq, hər hansı insan müdaxiləsi ilə bu qərarın verilməsinə təsir etmək mümkünsüzdür. Eyni zamanda, hansısa vətəndaş ailəsinə sosial yardımın alınması üçün elektron formada müraciət etməkdə çətinlik çəkirsə, elektron qaydada müraciətin edilməsi ilə bağlı ətraflı izahat almaq üçün Əmək və Əhalinin Sosial Müdafiəsi Nazirliyinin 142 və 190- Çağrı mərkəzlərinə də müraciət edə bilər”.\nƏmək və Əhalinin Sosial Müdafiəsi Nazirliyi sosial yardım\nSürücülərə ciddi tapşırıqlar verildi- Payız-qış mövsümünə hazırlıq / FOTOLAR\n17 Sentyabr 2018 17:15\nNazirlik aztəminatlı ailəyə yardım edib- FOTOLAR\n17 Sentyabr 2018 16:09


35 min insan Yeni ili metroda qarşıladı – Yenicag.Az\nAna Səhifə Dünya 35 min insan Yeni ili metroda qarşıladı\n35 min insan Yeni ili metroda qarşıladı\nYeni Çağ Media Qrupu – Yanvar 02, 2018 - 22:45\nRusiyada 35 min insan Yeni ili metroda qarşılayıb.\nYenicag.az xəbər verir ki, bu barədə Moskva metropoliteninin rəsmi saytında məlumat yerləşdirilib.\nÜmumiyyətlə, şəhər nəqliyyatı yeni il gecəsi ikinci dəfə fasiləsiz çalışıb. Rəsmi açıqlamaya görə, metrodan 430 min sərnişin yararlanıb ki, bu da əvvəlki günlərlə müqayisədə 12 faiz çoxdur. Daha 80 min insan avtobus, trolleybus və tramvaylardan istifadə edib.\nPaytaxt merinin nəqliyyat məsələləri üzrə köməkçisi Maksim Liksutov yeni il günü sərnişinlərə göstərilən xidməti yüksək qiymətləndirib: “Ötən il olduğu kimi, biz yenə yeni sutkalıq rejim zamanı nəqliyyatın işini uğurla təşkil etdik. Bunun sayəsində moskvalılar və şəhərimizin qonaqları yeni il gecəsi təşkil olunan bayram tədbirlərində iştirak edə bildilər. Biz onlar üçün maksimum rahat şərait yaratmağa çalışdıq ki, şəhərdə təhlükəsiz şəkildə hərəkət edə bilsinlər”.\nmetro, Moskva, neqliyyat, Rusiya, Yeni il,


Tractor-un qapıçısı çempionluğu 10 milyarda satdı\nTəbrizin Tractor komandasının qapıçısı Möhsün Fruzan oyun satmaqda ittiham olunur.\nGoal.az xəbər verir ki, qapıçının aprelin 12-də Rəştin “Sərdar cəngəl” stadionunda Sepidrood-a böyük hesabla məğlub olan komandasına xəyanət etdiyi bildirilir.\nQeyd edək ki, M.Fruzan Tractor-un qapıçısı kimi super liqa yarışlarının 25-ci həftəsində keçirilən görüşdə qəsdən zəif oynayıb, onun tərəddüd içində olduğunu bütün tamaşaçılar görüb. Qapıçının bu hərəkəti super liqa yarışlarının yekunlaşmasına bir neçə həftə qalmış baş verib. Bunun nəticəsində Traxtor böyük hesabla rəqibi Sepidrood-a məğlub olub. Bu o deməkdir ki, Tractor artıq super liqanın çempionu olmaqdan məhrum edilib. Oyun zamanı hakim Rza Məhdəvi də qərəzli mövqe sərgiləyib və bir çox yanlış qərarlar verib. Hadisəyə azarkeşlərlə ilə yanaşı, klub rəhbərliyi və bəzi yerli məsullar, o cümlədən, Təbrizin millət vəkili Əhməd Əlirzabeygi etirazını bildirib.\nQeyd edək ki, sözügedən oyun 3:1 hesabı ilə başa çatmışdı. (publika.az)


"Zəfərimiz Qurtuluşdan başlayıb" - Elnur Allahverdiyev\nKolumbiyada polis təyyarəsi qəzaya uğrayıb, ölən və xəsarət alan var\nBayden Putinin təhlükəli cəhətini açıqlayıb\nİraq da türk əsgərləri həlak olub\nBu gün daha üç idmançımız mübarizə aparacaq – Tokio-2020\nİran XİN rəhbəri Şeyxə görə Bakıya zəng edib?\nGürcüstanda pandemiyaya görə lokdaun olmayacaq\n“Bir kəlməyə görə Şeyxin istefasını tələb etmək gülüncdür”\nSamuxda 31 yaşlı oğlan bıçaqlandı\nTBMM sədri: “Azərbaycanda özümüzü yad hiss etmirik”\nHazırda dünyada bu qədər təbii fəlakət niyə baş verir?\nBakıda daha bir məhəllə abadlaşdırıldı\nGünel Gözəlovanın həkimə qarşı iddiası üzrə məhkəmə keçirilib\nXəbər 15/06/2021 10:32\n“Səkkiz aydır ki, tariximizin bütün əlamətdar günlərini belə demək mümkündürsə, xüsusi formatda qeyd edirik. Bir-birimizi bayram, xoş gün münasibəti ilə təbrik edərkən mütləq “qarabağlı” və ya “şuşalı” sözlərini əlavə edirik. “Qarabağlı Novruz bayramımız mübarək!”, “Şuşalı Respublika günümüz mübarək olsun!” kimi. Son 30 ilimizin ağrı-acılı qara günləri olan rayonlarımızın işğal tarixləri də bizə sadəcə tarix kimi gəlir”.\nBunu deputat Elnur Allahverdiyev mətbuata açıqlamasında deyib.\nO bildirib ki, Kəlbəcər, Şuşa, Laçının ermənilər tərəfindən işğalı günləri tarixi unutmamaq, düşmənin etdiklərini yaddan çıxarmamaq üçün xatirələrimizə həkk etdiyimiz günlər, rəqəmlərdir:\n“İndi Şuşa da azaddır, Laçın da, Kəlbəcər də. 10 Noyabr Qələbə günündən bu yana bir çox qarabağlı, şuşalı bayramlarımızı qeyd etmişik. İndi sıra Qurtuluş Günümüzə çatıb. Fikrimcə, bayramlarımız içində Qurtuluş Günü ən çox qarabağlı bayramdır.\nÇünki 44 günlük Vətən müharibəsindəki zəfərimizin özülünü məhz bu tarixdə – 15 iyun 1993-cü ildə qoymuşuq. Müdrik xalqımızın təkidli tələbi ilə siyasi hakimiyyətə qayıdan Ulu öndər Heydər Əliyev o vaxtkı Ali Sovetin sədri seçildi.\nOxumağa dəyər: Türk Şurasının növbəti toplantısının vaxtı açıqlanıb\nHəmin gündən bugünkü güclü, sabit və firavan Azərbaycanın əsası qoyuldu. Vətəndaş qarşıdurması və yarıtmaz idarəçilikdən təngə gələn ölkəmiz rifah və tərəqqi yoluna yönəldi. Yolumuz uzun və mürəkkəb oldu. Şərəfli yol başqa cür ola bilməz.\nMüqəddəs amala, məqsəd və mərama gedən yol keşməkeşli olmalıdır. Axı nəticə şirin olacaq! Firavan həyatımız, güclü dövlətimiz, dinamik inkişafımız, dünyada müsbət reputasiyamız, mətin ordumuz bu uzun yolun nəticələridir. Mübarizə adlı ağacın verdiyi məhsullardır, bardır. Həmin tarix – 15 iyun 1993-cü il bizim nəsli orta məktəbdə haqladı.\nHamı kimi bizim də qarşımızda duran əsas vəzifə təhsil almaq üçün məktəbə getmək, dərs oxumaq idi. Ancaq hətta bizim yaşda olan yeni nəslin nümayəndələri belə cəmiyyətdə olan gərginliyi hiss etməyə bilmirdik”.\nMillət vəkilinin sözlərinə görə, Sovetlər ittifaqı dağılandan sonra hökm sürən hərc-mərclik, siyasi anarxiya, xaotik dövlət idarəçiliyi həmin dövrü xarakterizə edən əsas əlamətlər idi:\n“Doğma Qarabağımızda verdiyimiz itki və tələfat, Vətən torpağının ard-arda işğalı hər birimizin uşaqlıq yaddaşına həkk olunub. Bax belə bir reallıqda Ulu öndər Heydər Əliyev siyasi hakimiyyətə qayıdaraq dövlətin, xalqın müqəddəratını öz üzərinə götürdü, ağır siyasi və mənəvi yükün altına girməkdən çəkinmədi.\nOxumağa dəyər: Polis niyə toyları yoxlamağa başladı? - DİN-dən açıqlama\n2020-ci ilin noyabrından etibarən Qarabağda qazandığımız qələbəmizi qeyd edirik. Müzəffər Ali Baş Komandan İlham Əliyevin rəhbərlik etdiyi igid oğullarımız düşmənə tarixi sarsıdıcı zərbəni vurmaqla 30 ilə yaxındır işğal altında olan müqəddəs yurdumuzu azad edib, bu qələbəni bizə yaşatdılar.\nBu zəfərdən öncə bizim başqa qələbələrimiz də var idi. Dövlətimiz sabit inkişaf yoluna qədəm qoymuşdu, möhkəm hüquqi sistemimiz, dünyada hökm sürən böhranlara baxmayaraq, inkişafda olan iqtisadiyyatımız, Covid-19 pandemiyası ilə əlaqədar iqtisadi və sosial həyatı tənəzzüldə olan ölkələr fonunda firavan həyatımız… Bunların hər biri ayrı-ayrılıqda bir qələbədir. Hətta ən qabaqcıl dövlətlərin belə, iqtisadiyyatları pandemiyanın zərbələrinə tab gətirmir, bizim iqtisadi göstəricilərimiz isə ya artır, ya da sabitdir. Onlarla ölkə əhalisinin sağlamlığı üçün vaksin axtarışındadır, Azərbaycan əhalisinin əhəmiyyətli qismi isə bu prosesi uğurla keçməkdədir.\nDövlətimiz böhran şəraitində hətta özəl sektor təmsilçilərinin xərclərini öz üzərinə götürür, ölkələr var ki, dövlət sektorunun problemlərini çözə bilmir.\nOxumağa dəyər: Ukrayna Silahlı Qüvvələrinə yeni baş komandan təyin olunub\nAncaq bizim ən böyük qələbəmiz təbii ki, nail olduğumuz sabitlikdir, rifah halımızdır. Bu böyük qələbənin özülü məhz həmin gündə – 1993-cü ilin 15 iyununda qoyulub. Ulu öndərin başladığı dövlət quruculuğu prosesini Prezident cənab İlham Əliyev davam etdirib. Nəticə bütün dünyanın gözlərin önündədir.\nÖlkəmizdə mötəbər tədbirlər keçirilir, elə bu günlərdə izlədiyimiz futbol üzrə Avropa çempionatının oyunlarını götürək. Xaricdən paytaxtımıza azarkeşlər gəlir, sakit, mehriban, təhlükəsiz mühitimizlə tanış olurlar. İndi gəlin 1993-cü ilin acı xatirələrini yaddaşlarımızda canlandıraq: küçələrdə silahlı şəxslər, nəzarətdən çıxmış kriminal, hər an təhlükə baş verə bilər qorxusu. Məncə, bu illərdə qazandığımız ən böyük uğur məhz budur.\nQurtuluş Günü bir xalq bayramıdır. Çünki bu günün aparıcı qüvvəsi məhz müdrik xalqımız olub, özünün düzgün seçimi ilə Ümummilli liderin ölkə rəhbərliyinə qayıdışını təkidlə tələb edib və yanılmayıb. Qurtuluş Günümüz mübarək!”\nAçar sözlər:açıqlama, Azərbaycan, futbol, İlham Əliyev, Qarabağ\nBu gün Fövqəladə Hallar Nazirliyinin Kiçikhəcmli Gəmilərə Nəzarət və Sularda Xilasetmə Dövlət Xidməti tərəfindən Mərdəkan…\nXəbər verdiyimiz kimi, Türkiyədə baş verən meşə yanğınlarının söndürülməsinə Azərbaycandan göndərilən yanğınsöndürənlər də cəlb olunub.…\nBakıda mənzildən kişi meyiti tapılıb. Nazirliyinin (FHN) “112” qaynar telefon xəttinə daxil olan məlumata əsasən,…\nXəbər verdiyimiz kimi, Türkiyədə meşə yanğınlarının söndürülməsi və daha geniş miqyasda yayılmasının qarşısının alınması məqsədilə…\nTürkiyədə meşə yanğınlarının söndürülməsi və daha geniş miqyasda yayılmasının qarşısının alınması məqsədilə Azərbaycan Prezidenti İlham…\nAzərbaycanda bu gün koronavirus infeksiyasına 633 yeni yoluxma faktı qeydə alınıb, 174 nəfər müalicə olunaraq…\nTürkiyədə meşə yanğınların söndürlülməsinə cəlb olunan Fövqəladə Hallar Nazirliyinin əməkdaşları ciddi təhlükə ilə üz-üzə qalıblar.…\nBu gün paytaxtda geniş daxili iməcilik və gücləndirilmiş dezinfeksiya tədbirləri keçirilib. Bu Bakı Şəhər İcra…\nBizə hansı müəllim lazımdır?\n“Bizə hansı müəllim lazımdır?” sualına cavab tapmaq üçün Bakıda sorğu keçirilib. Elmlər Akademiyası və Sabir…\n05:47 Hindistanda virus 424 min nəfərdən çox insanı öldürüb\n04:12 Avropa İttifaqı “Taliban”a şərt qoydu\n03:37 Türkiyədəki 107 yanğından 98-i nəzarət altına alınıb\n02:47 ABŞ-da yoluxma sayı kəskin arta bilər\n01:17 Türkiyənin yanğın baş verən vilayətində zəlzələ olub\n00:12 Bakıda məişət tullantıları yanıb – Video\n23:47 Batma təhlükəsi ilə üzləşən 3 nəfər xilas olunub\n23:27 Türkiyədə yaşayan azərbaycanlılar üçün “qaynar xətt” yaradıldı\n23:17 Qardaşa köməyə gedənlər Türkiyə mediasında – Video\n22:42 Qax sakini naməlum şəraitdə bıçaqlanıb\n22:24 Rusiyada qırıcı qəzaya uğrayıb\n22:22 Bakıda mənzildən kişi meyiti tapıldı\n21:52 Koronavirusdan sağalanlar necə qidalanmalıdır?\n21:30 “Türkiyənin kədəri bizim kədərimizdir” – General Etibar Mirzəyev+Video\n21:27 Yaponiyada yoluxma sayı rekord həddə çatıb\n20:52 General Etibar Mirzəyev ikinci qrupu Türkiyəyə yola saldı – Video\n20:37 Polisi bıçaqlayan tanışı olub\n19:57 Bu gün nə qədər adam peyvənd olunub?\n18:42 Mehriban Əliyeva “Yüksəliş” müsabiqəsinin qaliblərini təbrik etdi\n18:17 Daha bir qrup yanğınsöndürən Türkiyəyə göndərilir\n18:02 Ərdoğan: “Azərbaycan Türkiyəyə yanğınsöndürən təyyarə göndərib”\n17:57 Yoluxanların bu günə olan statistikası açıqlandı\n17:32 Yanğınsöndürənlərimiz Türkiyədə dəhşətli anlar yaşadı – Video\n17:22 “Marş İrəli” layihəsi çərçivəsində növbəti tədbir keçirilib\n17:09 Bakıda 546 küçə dezinfeksiya edilib\n17:07 Əfqanıstanda 58 nəfər daşqın qurbanı olub\n16:44 Flora Kərimova Prezidentə hərbi salam verdi – “Sizi sevirəm, oğul”\n16:17 Prezidentdən təbrik məktubu\n16:07 Narkoşəbəkəyə daxil olan qadın da saxlanıldı – Foto\n15:57 Bizə hansı müəllim lazımdır?\n15:37 Azərbaycan Ordusunun əsgəri həlak olub\n15:06 Qubada “Şəhidlər” xatirə-kompleksinin açılışı olub\n14:44 Polisi döyən deputata görə sərəncam imzalandı\n14:42 Türkiyədə meşə yanğınları səbəbilə ölənlərin sayı 6-ya çatıb\n14:39 Xaricdə təhsil almış məzunlar Ağdam Dövlət Dram Teatrının qarşısında milli musiqilərimizi ifa edib\n14:27 Onlayn “patı” satan şəxs həbs edildi – Foto\n14:17 Hadrutda iclas keçirildi\n14:12 Müdafiə Nazirliyi açıqlama yaydı\n14:02 Marneulinin meri azərbaycanlı ola bilər\n13:59 “Qaranlıqda oturub ölməyini, xırıltısının tam kəsilməyini gözlədim” – VİDEO\n13:57 Türkiyəyə nə kömək lazım olsa, edəcəyik – Putin\n13:47 Ərdoğan meşə yanğınlarının baş verdiyi bölgələrə səfər edəcək\n13:42 Müəllimlərin təkrar imtahanların vaxtı açıqlandı\n13:32 “Hökumət xərc çəkib sənədi elektronlaşdırır, dövlət qurumları isə tanımır”\n13:22 Azad edilən ərazilərdə 13 911 daşınmaz əmlakın inventarlaşdırılması tamamlanıb\n13:12 Sabiq erməni qubernatorun evinə polis girdi, oğlu axtarışa verildi\n13:02 Prospektdəki qəzada sərnişin ölüb\n12:57 Hərbi ekspert: “Ukraynalılar Azərbaycanın yolu ilə gedərək qələbə qazanmaq istəyirlər”\n12:37 Ermənistanda deputatlara Rusiyadan danışmaq qadağan olunur\n12:27 Avqustun ilk günündə hava belə olacaq\n12:22 Türkiyədə meşə yanğınlarının baş verdiyi rayonlar təbii fəlakət bölgəsi elan edilib\n12:12 Leyla Abdullayevadan Ermənistan XİN-ə cavab\n11:57 Azərbaycanda hərbi xidmətə növbəti çağırış başa çatıb\n11:42 Prezident Flora Kərimovaya ‘Şərəf’ ordeni verdi, təqüd ayırdı\n11:32 Ekoloji Məsələlər üzrə İşçi Qrupunun iclasında aparılmış monitorinqlərin nəticələri müzakirə olunub\n11:22 Əfqanıstanda yol-nəqliyyat hadisəsi nəticəsində 20 nəfər ölüb\n11:12 Restoran sahibi 10 günlük həbs edildi\n11:11 Azərbaycan Milli Məclisi təcili toplanır, deputat həbs ediləcək – Baş Prokuror təqdimat verdi\n11:07 Ekspert: “Vasitəçi ölkələrin nümayəndələri dialoqun zəruriliyini tez-tez xatırladacaqlar”\n10:57 Daha bir qadın əri tərəfindən öldürüldü


Naxçıvan Muxtar Respublikasının Mədəniyyət Nazirliyinin 2019-cu il ərzində görülmüş işlərə dair HESABATI\nNaxçıvan Muxtar Respublikasının Mədəniyyət Nazirliyinin 2019-cu il ərzində görülmüş işlərə dair HESABATI\nNaxçıvan Muxtar Respublikasının Mədəniyyət Nazirliyi 2019-cu il ərzində öz fəaliyyətini Nazirliyin iş planına uyğun qurmuş, bu dövrdə Naxçıvan Muxtar Respublikası Ali Məclisi Sədrinin fərman və sərəncamlarından, qəbul edilmiş dövlət proqramlarından irəli gələn vəzifələr icra edilmişdir.\nFevralın 1-də Nazirliyin və Şahbuz Rayon İcra Hakimiyyətinin birgə təşkilatçılığı ilə Şahbuz Rayon Mədəniyyət Sarayında “Gənclər Günü”nə həsr olunmuş tədbir keçirilmiş, Naxçıvan Dövlət Filarmoniyasının Estrada Orkestrinin konserti olmuşdur. Fevralın 2-də isə muxtar respublikanın rayonlarında aid təşkilatlarla birgə keçirilən “2 fevral - Gənclər Günü”nə həsr edilmiş tədbirlərdə rayon mədəniyyət şöbələrinin yaradıcı kollektivləri konsert proqramı ilə çıxış etmişdir.\nFevralın 8-də C.Məmmədquluzadə adına Naxçıvan Dövlət Musiqili Dram Teatrında Naxçıvan Muxtar Respublikasının yaradılmasının 95 illiyinə həsr olunmuş tədbir keçirilmiş, tədbirin bədii hissəsində Naxçıvan Dövlət Filarmoniyasının Simfonik Orkestrinin konserti olmuşdur. Martın 2-də Bakı Beynəlxalq Muğam Mərkəzində Naxçıvan Muxtar Respublikasının yaradılmasının 95-ci ildönümü münasibətilə Naxçıvan Dövlət Filarmoniyası və Naxçıvan Dövlət Uşaq Filarmoniyasının kollektivlərinin konserti olmuşdur. Martın 13-də Cəlil Məmmədquluzadə adına Naxçıvan Dövlət Musiqili Dram Teatrında Naxçıvan Muxtar Respublikasının 95 illiyinə həsr olunmuş tədbir keçirilmiş, tədbirin bədii hissəsində Xaqani Əliyevin “Ehsan xan Kəngərli” tarixi dramı nümayiş olunmuşdur. Həmçinin Naxçıvan Muxtar Respublikasının 95 illik yubileyinə həsr olunmuş 2 distant dərs, 5 rəsm müsabiqəsi, 5 viktorina, konsertlər və s. olmaqla 100-ə yaxın tədbir keçirilmişdir.\nMartın 19-da “Naxçıvanqala” Tarix Memarlıq Muzey Kompleksində Novruz bayramı münasibətilə keçirilən ümumxalq şənliyində Naxçıvan Dövlət Filarmoniyası və Naxçıvan Dövlət Uşaq Filarmoniyasının, M.T.Sidqi adına Naxçıvan Dövlət Kukla Teatrının, Naxçıvan Şəhər Uşaq Musiqi və İncəsənət Məktəbinin, Naxçıvan Musiqi Kollecinin musiqi və rəqs kollektivlərinin ifasında rəngarəng nömrələr tamaşaçılara təqdim olunmuşdur. Muxtar respublikanın rayon mərkəzlərində keçirilən analoji tədbirlərdə mədəniyyət şöbələrinin yaradıcı kollektivləri konsert proqramları ilə çıxış etmişlər. Bayram konsertləri 20-24 mart tarixlərində də davam etdirilmiş, Naxçıvan Musiqi Kollecinin “Gənclik” instrumental ansamblı, Naxçıvan Dövlət Filarmoniyasının Mahnı və Rəqs Ansamblı, Naxçıvan Dövlət Filarmoniyasının Estrada Orkestri, Naxçıvan Şəhər Mədəniyyət Şöbəsinin “Şəlalə” instrumental ansamblı “Naxçıvanqala” Tarix-Memarlıq Muzey Kompleksində konsert proqramları təqdim etmişdir. Bayram günlərində Məhəmməd Tağı Sidqi adına Naxçıvan Dövlət Kukla Teatrı və Naxçıvan Dövlət Uşaq Teatrı tamaşalar nümayiş etdirmişdir. Bayram günlərində həmçinin Nazirliyin sisteminə daxil olan muzey və muzeytipli müəssisələr tərəfindən muxtar respublika sakinlərinə və şəhərimizə gələn qonaqlara muzey xidməti göstərilmişdir. Muxtar respublikanın 19 kəndində rayon mədəniyyət şöbələrinin musiqi kollektivləri tərəfindən bayram tədbirləri təşkil olunmuşdur.\nƏlamətdar günlə bağlı Ailə, Qadın və Uşaq Problemləri üzrə Dövlət Komitəsinin və rayon icra hakimiyyətlərinin birgə keçirilən tədbirlərinin bədii hissələrində rayon mədəniyyət şöbələrinin yaradıcı kollektivləri maraqlı konsert proqramları ilə çıxış etmişlər. Yekun konserti Cəlil Məmmədquluzadə adına Naxçıvan Dövlət Musiqili Dram Teatrında baş tutmuş, konsertdə Naxçıvan Dövlət Uşaq Filarmoniyasının və Nazirliyin tabeliyində fəaliyyət göstərən uşaq musiqi, incəsənət və bədii sənətkarlıq məktəblərinin yaradıcı kollektivləri iştirak etmişlər.\nHesabat dövründə aztəminatlı, qaçqın və məcburi köçkün, hər iki valideynini itirmiş və valideyn himayəsindən məhrum olmuş, sağlamlıq imkanları məhdud uşaqlar üçün aidiyyatı təşkilatlarla birgə sağlamlıq imkanı məhdud uşaq və yeniyetmə arasında rəsm müsabiqəsi, muzeylərə ekskursiya, film və tamaşa nümayişi və s. olmaqla 14 müxtəlif tədbir keçirilmiş, 158 nəfər sağlamlıq imkanları məhdud uşağa evində səyyar kitabxana xidməti göstərilmişdir.\n16-17 apreldə “Naxçıvanqala” Tarix-Memarlıq Muzey Kompleksində keçirilən “Kətə”, iyunun 3 və 4-də keçirilən IV “Göycə”, 28-29 sentyabr tarixlərdə keçirilən ənənəvi “Bal” və noyabrın 2-3-də “Ailə təsərrüfatı məhsulları – 2019” festivallarının bədii hissəsində Naxçıvan Dövlət Filarmoniyasının, Naxçıvan Musiqi Kollecinin və Naxçıvan Şəhər Mədəniyyət Şöbəsinin musiqi kollektivləri geniş konsert proqramı ilə çıxış etmişlər. Festivallarda Naxçıvan Musiqi Kollecinin tələbələrinin iştirakı ilə “Flaşmob” nümayiş olunmuşdur.\nNaxçıvan Muxtar Respublikası Ali Məclisi Sədrinin 2009-cu il 7 fevral tarixli Sərəncamına uyğun olaraq 22 may-19 iyun tarixlərdə “Xalq teatrlarının muxtar respublika festivalı-2019” keçirilmişdir. Festival çərçivəsində Naxçıvan şəhər, Rza Təhmasib adına Şərur, Ordubad, Şahbuz və Babək rayon xalq teatrları tamaşalarını teatrsevərlərə təqdim etmişdir. Festivalın sonunda xalq teatrları Nazirliyin diplomları ilə təltif edilmişdir. Ötən dövrdə ümumilikdə xalq teatrları 11 yeni tamaşa hazırlamış və 13 tamaşa nümayiş etdirmişdir.\nŞərur Rayon Xalq Teatrı 23 iyunda Rəşid Behbudov adına Azərbaycan Dövlət Mahnı Teatrında baş tutan III Respublika Xalq Teatrları Festivalının final mərhələsində “Motsart və Solyeri” tamaşası ilə çıxış etmişdir. Festivalda iştirak edən kollektivlər arasında Şərur Rayon Xalq Teatrının tamaşası II yerə layiq görülmüşdür. Baş rolların ifaçıları Nəsimi Məmmədzadə “Ən yaxşı rejissor”, Neymət Sultanov isə “Ən yaxşı aktyor” nominasiyaları üzrə mükafatlandırılmışlar.\nİyunun 14-də Heydər Əliyev Sarayında Xalq artisti, görkəmli dirijor Yalçın Adıgözəlovun rəhbərliyi ilə Qara Qarayev adına Azərbaycan Dövlət Kamera Orkestrinin “Milli Qurtuluş Günü”nə və ümummilli liderimiz Heydər Əliyevin ölkəmizə rəhbərliyinin 50 illiyinə həsr edilmiş konserti olmuşdur.\nHesabat dövründə müəssisələrin və görkəmli şəxsiyyətlərin yubileyləri ilə bağlı tədbirlərin keçirilməsi də diqqət mərkəzində saxlanılmışdır. Naxçıvan Muxtar Respublikası Ali Məclisi Sədrinin “Cəlil Məmmədquluzadənin 150 illik yubileyinə həsr olunmuş Tədbirlər Planı”nın təsdiq edilməsi haqqında” 21 yanvar 2019-cu il tarixli 323-05/S nömrəli Sərəncamı ilə təsdiq edilmiş “Cəlil Məmmədquluzadənin 150 illik yubileyinin Naxçıvan Muxtar Respublikasında keçirilməsi ilə əlaqədar Tədbirlər Planı” nın icrası ilə bağlı iş aparılmışdır. Cəlil Məmmədquluzadənin Ev Muzeyində, Cəlil Məmmədquluzadənin Nehrəm Kəndindəki Xatirə Muzeyində, Cəlil Məmmədquluzadə adına Naxçıvan Muxtar Respublika Ədəbiyyat Muzeyində və Cəlil Məmmədquluzadənin Cəlilkənddəki Xatirə Muzeyində görkəmli dramaturqun anadan olmasının 150 illik yubileyinə həsr olunmuş tədbirlər keçirilmişdir. Cəlil Məmmədquluzadə adına Naxçıvan Dövlət Musiqili Dram Teatrında ədibin əsərləri əsasında səhnələşdirilən “Ölülər və dəlilər” tamaşası hazırlanmış, mayın 25-də Türkiyə Respublikasının Qars şəhərində nümayiş etdirilmişdir. Həmçinin Nazirliyin sistemində fəaliyyət göstərən kitabxanalarda ədibin yubileyi ilə bağlı sərgilər hazırlanmış, M.S.Ordubadi adına Naxçıvan Muxtar Respublika Kitabxanasında və rayon (şəhər) MKS-lərdə müxtəlif tədbirlər keçirilmişdir. Hesabat dövründə Cəlil Məmmədquluzadənin 150 illik yubileyi ilə bağlı, ümumilikdə oxucu konfransı, kitab müzakirəsi, dəyirmi masa, mühazirə və s. olmaqla 50-dən çox tədbir keçirilmişdir.\nAzərbaycan Respublikasının Xalq rəssamı Hüseynqulu Əliyevin 70 illik, Azərbaycan Respublikasının xalq artistləri Şirzad Abutalıbovun və Çingiz Axundovun, Azərbaycan Respublikasının Əməkdar artisti Tofiq Seyidovun 60, Naxçıvan Muxtar Respublikasının əməkdar mədəniyyət işçisi Əkrəm Məmmədlinin 75 illik yubileyi münasibətilə tədbirlər keçirilmişdir. Fevralın 18-də Heydər Əliyev Muzeyinin yaradılmasının 20 illiyinə həsr olunmuş, Babək Rayon Xalq Teatrının 10 və Naxçıvan Dövlət Kukla Teatrının yaradılmasının 30, Naxçıvan Dövlət Filarmoniyasının Mahnı və Rəqs Ansamblının yaradılmasının 60, Ordubad Rayon Xalq Teatrının 55 illik, Naxçıvan Dövlət Tarix Muzeyinin 95 illik yubileyləri münasibətilə tədbirlər keçirilmişdir.\nNaxçıvan Muxtar Respublikası Ali Məclisi Sədrinin “Ərtoğrol Cavidin 100 illik yubileyinin keçirilməsi haqqında” 18 aprel 2019-cu il tarixli Sərəncamından irəli gələn vəzifələrin icrası ilə bağlı iş aparılmış, Nazirliyin “Ərtoğrol Cavidin 100 illik yubileyinin keçirilməsi ilə əlaqədar Tədbirlər Planı” təsdiq edilmiş, sərgilər, göstərici ədəbiyyat siyahısı, gənclərin Hüseyn Cavidin Ev Muzeyinə ekskursiyaları, dəyirmi masa, konsertlər və s. müxtəlif səpkili tədbirlər keçirilmişdir. Oktyabrın 22-də görkəmli musiqişünas, rəssam, tərcüməçi və dramaturq Ərtoğrol Cavidin anadan olmasının 100 illik yubileyi münasibətilə yekun tədbir keçirilmiş, tədbir iştirakçıları əvvəlcə dahi şair Hüseyn Cavidin Naxçıvan şəhərindəki məqbərəsini ziyarət etmiş sonra tədbir Naxçıvan Dövlət Musiqili Dram Teatrında davam etdirilmişdir. Teatrın foyesində Ərtoğrol Cavidin həyatına və yaradıcılığına həsr olunmuş sərgiyə baxışdan sonra Naxçıvan televiziyasının hazırladığı Ərtoğrol Cavidin həyat və yaradıcılığına həsr olunmuş “Yarımçıq ömrün akkordları” filmi və istedadlı bəstəkarın əsərlərindən ibarət konsert proqramı təqdim olunmuşdur.\nHesabat dövründə Naxçıvan Muxtar Respublikası Ali Məclisi Sədrinin 2019-cu il 24 yanvar tarixli Sərəncamı ilə təsdiq edilmiş “Şərur yallılarının tədqiqi, təbliği və qorunması ilə əlaqədar Tədbirlər Planı”nın icrası ilə bağlı iş aparılmış, Şərur yallılarının reyestrə alınması ilə bağlı tədbirlər davam etdirilmişdir. “Şərur” Xalq Yallı Ansamblının ifasında 21 yallının çəkilişi aparılaraq NTV tərəfindən “Yallı - keçmişdən gələcəyə” filmi hazırlanmış, 94 yallı təhlil edilərək nota köçürülmüş və reyestrə alınmışdır. Nazirliyin təşkilatçılığı ilə Naxçıvan Şəhər Uşaq Musiqi və İncəsənət Məktəbində “Müasir gənclik və mədəniyyətimiz” devizi ilə “Adət-ənənələrimizin simvolikası – yallı” mövzusunda dəyirmi masa, həmçinin Şərur, Şahbuz, Babək və Sədərək rayonlarında olmaqla 5 dəyirmi masa, “Keçmişdən bu günə Naxçıvan yallıları” yallı müsabiqəsi, 4 seminar, sentyabrın 14-də isə “Yallı” festivalı keçirilmişdir.\n“Novruz bayramı”, “26 iyun - Silahlı Qüvvələr Günü” və “31 Dekabr - Dünya Azərbaycanlılarının Həmrəylik Günü” münasibətilə muxtar respublikada dislokasiya olunmuş hərbi hissə və bölmələrin əsgər və zabitlərinə Nazirliyin tabeliyində olan müəssisə və təşkilatların yaradıcı kollektivləri tərəfindən konsertlər verilmişdir. İl ərzində əlamətdar və tarixi günlərdə 47 olmaqla, il ərzində isə ümumilikdə 62 konsert verilmişdir.\nNaxçıvan Muxtar Respublikası Ali Məclisi Sədrinin “Ali və orta ixtisas təhsili müəssisələrində ixtisasların müvafiq təşkilatlara hamiliyə verilməsi haqqında” 2015-ci il 27 iyul tarixli 306-04/S nömrəli Sərəncamının icrası ilə bağlı iş davam etdirilmişdir. Naxçıvan Muxtar Respublikasının Mədəniyyət Nazirliyinin müvafiq Tədbirlər Planına əsasən hesabat dövründə 3 görüş, muzey işi üzrə 7 və kitabxana işi üzrə 6 olmaqla 13 açıq dərs, 6 kitab müzakirəsi, 1 dəyirmi masa, Naxçıvan Musiqi Kollecində vokal, xoreoqrafiya, bədii yaradıcılıq işi, xanəndəlik ixtisasları üzrə təhsil alan tələbələrə yüksək ixtisaslı kadrlar tərəfindən 12 ustad dərs keçirilmişdir. Naxçıvan Dövlət Universitetinin aktyor sənəti ixtisası üzrə tələbələrinə isə 6 ustad dərs keçirilmiş, Azərbaycan mədəniyyətinin və incəsənətinin təbliği ilə bağlı tələbələrə 4 mühazirə oxunmuş və film nümayiş etdirilmişdir. 13 mart tarixdə Naxçıvan Dövlət Universitetinin aktyor sənəti ixtisası üzrə tələbələrinə ustad dərsi Yuğ Teatrının ədəbi-dram hissə müdiri, yazıçı-dramaturq Xaqani Əliyev və İrəvan Teatrının baş rejissoru, Xalq artisti Sərvər Əliyev aparmışdır.\nNazirliyinin hamiliyinə verilmiş ixtisaslarda təhsil alan tələbələrin “Əlincəqala” Tarix-Mədəniyyət Muzeyi və Qazançı körpüsünə, Heydər Əliyev, Kəngərli Rayon Tarix-Diyarşünaslıq, Şahtaxtinskilər, Dövlət Bayrağı və Cəmşid Naxçıvanski muzeylərinə, Qarabağlar Türbə Kompleksinə, olmaqla 7 ekskursiyası təşkil edilmişdir.\nHəmçinin ali və orta ixtisas təhsili müəssisələri ilə razılaşdırılmaqla qrafik hazırlanmış, may ayında tələbələrin həftədə iki dəfə Naxçıvan Dövlət Filarmoniyasının, Naxçıvan Musiqi Kollecinin yaradıcı kollektivlərinin, teatrların məşqlərində, kitabxana və muzeylərdə iş prosesində birbaşa iştirakına şərait yaradılmış, əyani şəkildə dərslərinin keçirilməsi təmin edilmişdir. İstedadlı tələbələr konsert proqramları və teatr tamaşalarına dəvət edilmişdir. Digər tərəfdən hamiliyə verilmiş ixtisaslarda təhsil alan tələbələrin tədris planına uyğun olaraq Nazirliyin tabeliyində olan müəssisələrdə təcrübə keçməsi təmin olunmuşdur. Təcrübə dövründə tələbələr tərəfindən açıq dərslərin keçirilməsi, kitabxana və muzey işinin incəliklərini öyrənməsi, teatr işinin spesifikasını mənimsəməsi diqqət mərkəzində saxlanılmışdır. Naxçıvan Muxtar Respublikası Ali Məclisi Sədrinin “Ali və orta ixtisas təhsili müəssisələrində ixtisasların müvafiq təşkilatlara hamiliyə verilməsinə dair əlavə tədbirlər və innovasiyaların dəstəklənməsi haqqında” 3 aprel 2019-cu il tarixli Sərəncamının və 15 aprel 2019-cu il tarixdə Naxçıvan Muxtar Respublikası Ali Məclisində keçirilən müşavirədə verilmiş tapşırıqların 2019-2020-ci tədris ilində icrası ilə bağlı Nazirliyin müvafiq ali və orta ixtisas təhsili müəssisələri ilə birgə Tədbirlər Planı təsdiq edilmişdir. 14 noyabr tarixdə Naxçıvan Dövlət Filarmoniyasında Naxçıvan Musiqi Kollecinin Naxçıvan Muxtar Respublikası Mədəniyyət Nazirliyinə hamiliyə verilmiş ixtisasları üzrə təhsil alan tələbələrilə görüş keçirilmiş, tədbirdə startap fəaliyyətinə nəzarət mexanizmini asanlaşdıran “startup.nakhchivan.az” internet portalının istifədəyə verildiyi diqqətə çatdırılmış və portal haqqında məlumat verilmişdir. Görüşdə muxtar respublikanın peşəkar musiqiçilərindən təşkil olunmuş Naxçıvan Dövlət Filarmoniyasının “Muğam Studiyası”nın məşq prosesi tələbələrə nümayiş etdirilmiş, onları maraqlandıran suallar cavablandırılmışdır.\nSentyabrın 20-də yazıçı-dramaturq Xaqani Əliyevin “Ehsan xan Kəngərli” tarixi dramı əsasında hazırlanmış eyniadlı tamaşa ilə Cəlil Məmmədquluzadə adına Naxçıvan Dövlət Musiqili Dram Teatrında 137-ci teatr mövsümünün açılış mərasimi keçirilmişdir.\nOktyabrın 15-də Naxçıvan Muxtar Respublikası Mədəniyyət Nazirliyi və Naxçıvan Muxtar Respublikası Bəstəkarlar Təşkilatının birgə təşkilatçılığı ilə Naxçıvan Muxtar Respublikasının yaradılmasının 95 illik yubileyinə həsr olunmuş “Səni tərənnüm edirəm, doğma Naxçıvan” devizi ilə peşəkar və həvəskar bəstəkarlar arasında mahnı müsabiqəsi keçirilmiş, qaliblər diplom və pul mükafatları ilə təltif edilmişlər.\n24 oktyabrda Hüseyn Cavidin Ev Muzeyi və Xatirə Kompleksində görkəmli şair-dramaturqun anadan olmasının 137 illiyinə həsr olunmuş “Hüseyn Cavid Poeziya Günü” keçirilmişdir. Tədbir iştirakçıları Hüseyn Cavid məqbərəsini ziyarət etdikdən sonra tədbir muzeydə davam etmişdir. Böyük ədibin həyatı və yaradıcılığı ilə bağlı çıxışlardan sonra C.Məmmədquluzadə adına Naxçıvan Dövlət Musiqili Dram Teatrı aktyorlarının ifasında şairin yaradıcılığından nümunələr bədii qiraət edilmiş, Ərtoğrol Cavid adına Uşaq Musiqi və Bədii Sənətkarlıq Məktəbinin sazçalanlar ansamblının ifasında Ərtoğrol Cavidin “Dağlar” mahnısı səsləndirilmişdir. Sonda tədbir iştirakçıları muzeyin ekspozisiyası ilə tanış olmuşlar.\nNaxçıvan Muxtar Respublikası Ailə, Qadın və Uşaq Problemləri üzrə Dövlət Komitəsi ilə birgə “20 noyabr - Ümumdünya Uşaq Günü, Uşaq Hüquqları Haqqında Bəyannamənin qəbul olunmasının 60 illiyi və Uşaq Hüquqları Haqqında Konvensiyanın qəbul olunmasının 30 illiyi” ilə əlaqədar silsilə tədbirlər keçirilmişdir. Belə ki, Məhəmməd Tağı Sidqi adına Naxçıvan Dövlət Kukla və Naxçıvan Dövlət Uşaq teatrları tərəfindən Sədərək, Ordubad, Culfa və Şahbuz rayonlarında tamaşalar, Naxçıvan Dövlət Film Fondu tərəfindən Şərur və Kəngərli rayonlarında filmlər nümayiş etdirilmişdir. Silsilə tədbirlərə 20 noyabr tarixdə Naxçıvan Dövlət Uşaq Teatrında yekun vurulmuşdur. Tədbirin bədii hissəsində Naxçıvan Dövlət Uşaq Filarmoniyasının xor, rəqs və xanəndələrindən ibarət kollektivlərinin, həmçinin xalq çalğı alətləri, qanunçalanlar və skripkaçalanlar ansambllarının rəngarəng proqramları təqdim edilmişdir.\nNaxçıvan Muxtar Respublikası Ali Məclisi Sədrinin “Naxçıvan Dövlət Tarix Muzeyinin 95 illik yubileyinin keçirilməsi haqqında” 02 avqust 2019-cu il tarixli Sərəncamının icrası ilə bağlı iş aparılmış, muzeyin internet portalı hazırlanmışdır.\nAzərbaycan xalqının ümummilli lideri Heydər Əliyevin anım günü ilə bağlı 10 dekabr tarixdə Heydər Əliyev Muzeyində interaktiv dərs keçirilmiş, dərsi muxtar respublikanın 200-dən çox təhsil müəssisəsi izləmişdir. Ulu öndərin anım günü ilə bağlı muzeylərdə 19 açıq dərs keçirilmişdir.\nDekabrın 19-da Naxçıvan Dövlət Uşaq Teatrında Naxçıvan Muxtar Respublikası Mədəniyyət Nazirliyi və Naxçıvan Müəllimlər İnstitutunun birgə təşkilatçılığı ilə 29 noyabr tarixdə keçirilmiş ali və orta ixtisas təhsili müəssisələrində fəaliyyət göstərən tələbə teatr studiyaları arasında festival-müsabiqənin yekun tədbiri baş tutmuşdur. Tədbirdə festival-müsabiqənin qalibləri mükafatlandırılmış, müsabiqədə 1-ci dərəcəli diploma layiq görülmüş Naxçıvan Musiqi Kollecinin Tələbə Teatr Studiyasının Tofiq Seyidovun “Vaqif” əsəri əsasında Nurbəniz Niftəliyeva tərəfindən hazırlanmış tamaşaya baxılmışdır.\nDekabrın 20-də Cəlil Məmmədquluzadə adına Naxçıvan Dövlət Musiqili Dram Teatrında Azərbaycan Televiziyası “Mədəniyyət” Kanalının yeni layihəsi, Azərbaycan Respublikası Mədəniyyət Nazirliyinin dəstəyi ilə ölkəmizdə ilk dəfə keçirilən “Azərbaycan vokalçıları festivalı”nın Naxçıvan turu çərçivəsində konsert təşkil olunmuş, tədbirdə Naxçıvan Dövlət Filarmoniyasının Kamera Orkestrinin müşayiəti ilə muxtar respublikanın peşəkar və gənc vokal ifaçılarının çıxışı alqışlarla qarşılanmışdır.\nGörkəmli Naxçıvan torpağının yetirmələri olan rəssamların yaradıcılığı ilə bağlı noyabr ayından tədbirlərin keçirilməsinə başlanmışdır. Belə ki, noyabrın 29-da Naxçıvan Dövlət Rəsm Qalereyasında rəssam Qədirulla Bağırova həsr olunmuş “Palitraya sığmayan ömür”adlı tədbir keçirilmiş, rəssamın əsərlərindən ibarət sərgiyə baxış olmuşdur. 20 dekabrda isə Naxçıvan Dövlət Rəsm Qalereyasında Azərbaycan Respublikasının Əməkdar rəssamı Məmmədəli İsmayılovun yaradıcılığına həsr olunmuş tədbir və rəssamın əsərlərinin sərgisi keçirilmişdir.\nDekabrın 17-də Babək Rayon Xalq Teatrı rayon Mədəniyyət Sarayında görkəmli dramaturq, nasir, maarif xadimi S.S.Axundovun ilk yaradıcılıq əsəri olan “Tamahkar” komediyası əsasında hazırladığı tamaşanı, dekabrın 27-də isə R.Təhmasib adına Şərur Rayon Xalq Teatrı M.F.Axundovun əsəri əsasında hazırlanan “Lənkəran xanının vəziri” tamaşasını rayon sakinlərinə təqdim etmişdir.\n29 dekabr tarixdə Cəlil Məmmədquluzadə adına Naxçıvan Dövlət Musiqili Dram Teatrında Elçin Əfəndiyevin “Teleskop” əsəri əsasında rejissor Həcərxanım Məmmədovanın hazırladığı eyniadlı tamaşaya baxış olmuş, tamaşadan sonra Ali Məclisin Sədri kollektivi uğurlu tamaşa münasibətilə təbrik etmiş və onlara yeni yaradıcılıq uğurları arzulamışdır.\nİl ərzində Naxçıvan Muxtar Respublikası Ali Məclisi Sədrinin 11 yanvar 2016-cı il tarixli Sərəncamı ilə təsdiq edilmiş “2016-2020-ci illərdə Naxçıvan Muxtar Respublikasında sağlamlıq imkanları məhdud uşaqların təhsili və reabilitasiyası üzrə Dövlət Proqramı”nın icrası istiqamətində iş davam etdirilmişdir. Sağlamlıq imkanları məhdud, valideyn himayəsindən məhrum və aztəminatlı ailələrin uşaqları üçün M.T.Sidiqi adına Naxçıvan Dövlət Kukla Teatrı 9 tamaşa, Naxçıvan Dövlət Film Fondu isə 3 film nümayiş etdirmişdir. Həmçinin bu kateqoriyadan olan uşaqlar arasında aid təşkilatlarla birgə 2 müsabiqə, onların muzeylərə 2 ekskursiyası, A.Babayev adına Naxçıvan Muxtar Respublika Uşaq Kitabxanası tərəfindən Məhdud Fiziki imkanlılar üçün Naxçıvan Regional İnformasiya Mərkəzində 4 tədbir keçirilmişdir. Bu müəssisədə kitabxananın daimi kitab sərgisi fəaliyyət göstərir ki, burada olan kitablar vaxtaşırı yenilənir. Bu kateqoriyadan olan uşaqlara səyyar kitabxana xidməti göstərilir.\nNaxçıvan Muxtar Respublikası Nazirlər Kabinetinin 2015-ci il 3 iyul tarixli 46 nömrəli qərarı ilə təsdiq edilmiş “Naxçıvan Muxtar Respublikası ərazisində arxeoloji qazıntılar aparan və arxeoloji mədəni sərvətlərin tədqiqi məqsədilə onlarla təmasda elmi tədqiqat işlərini yerinə yetirən şəxslər tərəfindən aparılmış tədqiqat işləri barədə hesabat verilməsi Qaydası”ndan irəli gələn vəzifələrin icrası ilə bağlı iş aparılmış, 5 vəkalətnamə qeydiyyata alınmış, dövr ərzində qazıntılara nəzarət edilmiş, 5 yaşayış yerində aparılmış arxeoloji qazıntının hesabatı qəbul edilmişdir.\nMuzey bələdçilərinin peşə biliklərinin artırılması, təcrübə mübadiləsinin aparılması və muzey işçilərinin bütün muzeyləri tanıması məqsədilə Nazirliyin sistemində fəaliyyət göstərən muzeylərdə muzey əməkdaşlarının iştirakı ilə 12 seminar-treninq, müxtəlif mövzularda 4 dəyirmi masa keçirilmişdir.\nİl ərzində Muğanlı kənd tam orta məktəbinin şagirdləri tərəfindən Şərur rayon Tarix-Diyarşünaslıq Muzeyinə, Naxçıvan Muxtar Respublikasının Təhsil və Naxçıvan Muxtar Respublikasının Daxili İşlər nazirlikləri tərəfindən Nazirliyin tabeliyində olan muzeylərə maddi-mədəniyyət nümunələri təqdim edilmişdir. Bəhruz Kəngərli Muzeyində Azərbaycan Respublikasının Əməkdar rəssamı Telman Abdinov tərəfindən, Dövlət Rəsm Qalereyasında Naxçıvan Muxtar Respublikasının Əməkdar rəssamı Həmzə Sadiqov, Azərbaycan Respublikasının Əməkdar rəssamı Telman Abdinov və Naxçıvan Muxtar Respublikasının Əməkdar rəssamı Əli Səfərli tərəfindən muzeylərə rəsm əsərlərinin hədiyyə olunması ilə bağlı keçirilən 3 eksponat təqdimatında 51 rəsm əsəri muzeylərə hədiyyə edilmişdir. Həmçinin Naxçıvan Dövlət Tarix, “Əlincəqala” Tarix-Mədəniyyət, Ordubad rayon Tarix-Diyarşünaslıq, Şahbuz rayon Tarix-Diyarşünaslıq, Naxçıvan Dövlət Xalça muzeylərində, Qarabağlar Türbə Kompleksində vətəndaşlar tərəfindən verilən eksponatların təqdimat mərasimləri keçirilmişdir. Nazirlik tərəfindən AMEA Naxçıvan Bölməsinə qədim əlyazma və kitabların verilməsi ilə bağlı 3 təqdimat keçirilmiş, 57 ədəd qədim əlyazma və kitab hədiyyə edilmişdir. 2019-cu il ərzində ümumilikdə 15 eksponat təqdimatı keçirilmiş və 1102 maddi-mədəniyyət nümunəsi təqdim edilmişdir. 2019-cu ildə ümumilikdə muzeylərə 2 min 348 eksponat daxil olmuşdur.\nNaxçıvan Muxtar Respublikası Ali Məclisi Sədrinin “Naxçıvan Muxtar Respublikasının təhsil müəssisələrində elektron təhsilin təşkili ilə bağlı əlavə tədbirlər haqqında” 2014-cü il 20 iyun tarixli Sərəncamına uyğun olaraq aid təşkilatlarla birgə hesabat dövründə 5-i Heydər Əliyev Muzeyində, 3-ü Xatirə Muzeyində, 3-ü Dövlət Bayrağı Muzeyində, 2-si Naxçıvan Dövlət Tarix Muzeyində, 2-si Cəlil Məmmədquluzadənin Ev Muzeyində, Cəlil Məmmədquluzadə adına Naxçıvan Muxtar Respublika Ədəbiyyat, Naxçıvan Dövlət Xalça, Bəhruz Kəngərli, Cəmşid Naxçıvanski muzeylərində, Hüseyn Cavidin Ev Muzeyi və Xatirə Kompleksində və “Xan Sarayı” Tarix-Memarlıq, Möminə Xatın və Açıq Səma Altında Muzey Kompleksində olmaqla ümumtəhsil məktəblərinin şagirdləri və Naxçıvan Dövlət Universitetinin tələbələri üçün, ümumilikdə 21 distant dərs keçirilmişdir.\nNazirliyin təsdiq etdiyi qrafikə əsasən fevral ayından etibarən muzeylərin əməkdaşlarının Naxçıvan Dövlət Tarix Muzeyində və C.Məmmədquluzadə adına Naxçıvan Muxtar Respublika Ədəbiyyat Muzeyində təcrübə məşğələləri, 15 iyun-1 iyul və 01-15 dekabr tarixlərdə fond mühafizlərinin peşə biliklərinin möhkəmləndirilməsi məqsədilə 2 seminar təşkil olunmuşdur.\nMuzey bələdçilərinin peşə biliklərinin artırılması məqsədilə Nazirliyin təşkilatçılığı ilə 11 bələdçi ingilis dili üzrə kurs keçmiş, 8 bələdçi sertifikasiya imtahanından keçərək müvafiq sertifikat almışdır.\nNaxçıvan Dövlət Rəsm Qalereyasının təşkilatçılığı ilə ümumtəhsil məktəblərinin şagirdləri arasında Naxçıvan Muxtar Respublikasının yaradılmasının 95 illik yubileyinə həsr olunmuş “Qədim və müasir Naxçıvan gənc rəssamların fırçasında” adlı rəsm müsabiqəsi, “Mən bu yurdun övladıyam” rəsm müsabiqəsinin Ordubad, Sədərək, Şərur və Şahbuz rayon turları keçirilmişdir.\n2019-cu il ərzində Nazirlik tərəfindən muzeylərdə tarixi və əlamətdar günlərlə bağlı 14 tədbir keçirilmişdir. Muzeylərdə tarixi və əlamətdar günlərlə, yubileylərlə bağlı 47 tədbir keçirilmiş, 49 sərgi qurulmuş, muzeylərlə təhsil müəssisələri arasında birgə hazırlanmış qrafiklərə əsasən 321 açıq dərs keçirilmişdir. Naxçıvan Muxtar Respublikasının Mədəniyyət və Təhsil Nazirliklərinin birgə təsdiq olunmuş qrafikinə əsasən il ərzində muzeylərdə 5 açıq dərs keçirilmişdir. Muzeyləri ümumilikdə 642 min 220 nəfər tamaşaçı ziyarət etmişdir ki, onlardan 176 min 901 nəfəri əcnəbi, 465 min 319 nəfəri yerli vətəndaşlardır.\nHesabat dövrü ərzində əllə toxunmuş 585 ədəd xalça haqqında məlumatlar hazırlanaraq Naxçıvan Muxtar Respublikası Ali Məclisi Sədrinin 09 aprel 2018-ci il tarixli Sərəncamı ilə təsdiq edilmiş “Naxçıvan Muxtar Respublikasında xalça sənətinin qorunmasına və inkişaf etdirilməsinə dair 2018-2022-ci illər üçün Dövlət Proqramı”nın həyata keçirilməsi üzrə Tədbirlər Planının 5.2.6-cı yarımbəndinə əsasən yaradılmış “Əllə toxunmuş xalçaların reyestri sistemi”nə daxil edilmişdir.\nNaxçıvan Muxtar Respublikasının Dövlət Miqrasiya Xidməti ilə birgə əcnəbilərə və vətəndaşlığı olmayan şəxslərə “Milli adət-ənənələrimiz” mövzusunda maarifləndirici tədbir keçirilmiş, onların Xan Sarayı Tarix-Memarlıq, Möminə Xatın və Açıq Səma Altında Muzey Kompleksinə ekskursiyası təşkil edilmişdir.\nBelə ki, Məmməd Səid Ordubadi adına Naxçıvan Muxtar Respublika Kitabxanası, Adil Babayev adına Naxçıvan Muxtar Respublika Uşaq Kitabxanası və rayon (şəhər) mərkəzi kitabxana sistemləri də daxil olmaqla tarixi və əlamətdar günlər və görkəmli mədəniyyət və incəsənət xadimlərinin yubileyləri ilə əlaqədar tədbirlərin keçirilməsi diqqət mərkəzində saxlanılmış, il ərzində ümumilikdə 524 tədbir keçirilmişdir. Həmçinin kitabxanalarda dəyirmi masalar, oxucu konfransları, görüşlər, sərgilər və s. tədbirlər keçirilmişdir. Adil Babayev adına Naxçıvan Muxtar Respublika Uşaq Kitabxanası və rayon (şəhər) mərkəzi kitabxana sistemləri tərəfindən tətil günlərində Naxçıvan şəhərinin park və meydanlarında, məhəllələrdə, kənd mərkəzlərində səyyar sərgilər və kitab müzakirələri keçirilmişdir. Hesabat dövründə kitabxanalarda keçirilən kütləvi tədbirlərin sayı 1131, sərgilərin sayı 581 olmuşdur.\nNaxçıvan Muxtar Respublikası Ali Məclisi Sədrinin 28 avqust 2017-ci il tarixli Sərəncamının icrası ilə bağlı “Oxunması zəruri olan kitablar”ın müzakirələri hər ay mütəmadi olaraq keçirilmiş, ötən dövrdə ümumilikdə 325 kitab müzakirəsi olmuşdur.\nMəmməd Səid Ordubadi adına Naxçıvan Muxtar Respublika Kitabxanası və Adil Babayev adına Naxçıvan Muxtar Respublika Uşaq Kitabxanası, rayon (şəhər) MKS-lər tərəfindən ahıl və sağlamlıq imkanları məhdud 318 nəfərə səyyari kitabxana xidməti göstərilmişdir. 2019-cu ildə M.S.Ordubadi adına Naxçıvan Muxtar Respublika Kitabxanası və A.Babayev adına Naxçıvan Muxtar Respublika Uşaq Kitabxanası tərəfindən müxtəlif mövzularda 50 adda 398 metodiki məktub, 6 adda 28 metodik tövsiyyə hazırlanaraq rayon (şəhər) MKS-lərinə göndərilmişdir.\n16-20 dekabr tarixlərdə Nazirliyin təşkilatçılığı ilə M.S.Ordubadi adına Naxçıvan Muxtar Respublika Kitabxanası, A.Babayev adına Naxçıvan Muxtar Respublika Uşaq Kitabxanası və Mədəniyyət üzrə Elmi-Metodiki Mərkəzin əməkdaşları tərəfindən Babək rayon MKS-nin mərkəzi və kənd filialları kitabxanaçıları üçün 5 günlük təlim kursu keçirilmişdir.\nİl ərzində respublika kitabxanaları tərəfindən M.S.Ordubadi adına Naxçıvan Muxtar Respublika Kitabxanası və A.Babayev adına Naxçıvan Muxtar Respublika Uşaq Kitabxanasının əməkdaşları rayon, şəhər MKS-lərində ezamiyyələrdə olmuş və onlara əməli və metodiki köməklik göstərilmişdir. Həmçinin rayon, şəhər MKS-lərin əməkdaşları M.S.Ordubadi adına Naxçıvan Muxtar Respublika Kitabxanası və A.Babayev adına Naxçıvan Muxtar Respublika Uşaq Kitabxanasında təcrübə məşğələsində olmuşlar.\nNaxçıvan Muxtar Respublikasının Ali Məclisi tərəfindən Nazirliyə 599 adda 14 min 079 nüsxə çap məhsulu daxil olmuş və həmin kitablar aidiyyatı üzrə paylanmışdır. Ümumilikdə il ərzində kitabxanalara 1887 adda 16 min 211 nüsxə çap məhsulu daxil olmuşdur.\nHesabat dövründə kitabxanalarda yeni oxucu sayı 3 min 870, oxucu gəlişi 110 min 213 nəfər, kitab verilişi 548 min 830 nüsxə təşkil etmişdir. Elektron kataloqa 5 min 058 adda kitab işlənmiş və elektron kataloqda olan kitabların ümumi sayı 14 min 966-ya çatdırılmış, şəbəkəyə isə 2 min 086 kitab (PDF) işlənmiş və ümumi sayı 2 min 715 olmuşdur. Elektron kitabxanadan qlobal şəbəkədən 2 min 012, lokal şəbəkədən isə 1648 oxucu istifadə etmişdir. Ümumilikdə elektron kitabxanadan hesabat dövründə 3 min 660 oxucu istifadə etmişdir.\nHesabat dövründə “Mütaliə Günü” ilə bağlı 121, “Nağıl Günü” ilə əlaqədar 285, “Kitabxanaçı Günü” və “Kitabxana Günü” ilə əlaqədar olaraq, ümumilikdə 240 tədbir keçirilmişdir.\nÖtən dövrdə klub müəssisələrinin də fəaliyyəti diqqət mərkəzində saxlanılmış, keçirilən tədbirlərin səmərəliliyinə nəzarət artırılmışdır. Naxçıvan Muxtar Respublikasının Mədəniyyət Nazirliyinin tabeliyində fəaliyyət göstərən mədəniyyət müəssisələrində çalışan gənc əməkdaşlar və klub müəssisələrində fəaliyyət göstərən bədii özfəaliyyət dərnəklərinin yenyetmə və gənc üzvləri arasında bir sıra müsabiqələr və yarışmalar keçirilmişdir. Belə ki, hesabat dövrü ərzində yeniyetmə və gənclər arasında “Maddi mənəvi irsim Naxçıvan” adlı rəsm müsabiqəsi, “Keçmişdən bu günə Naxçıvan yallıları” adlı yallı müsabiqəsi, “Ritmi hiss et, sən də qatıl” adlı rəqs müsabiqəsi, gənclər arasında “Yaşa və öyrən” intellektual bilik yarışı keçirilmiş, həmçinin klub müəssisələrində fəaliyyət göstərən musiqi, dram, rəqs və yallı dərnəklərinin birgə iştirakı ilə “15 Aprel Beynəlxalq Mədəniyyət Günü” adlı tədbir təşkil olunmuşdur.\nQeyd olunanlarla yanaşı mədəni-kütləvi tədbirlərin keçirilməsi də diqqət mərkəzində saxlanılmışdır. Hesabat dövrü ərzində “Yeni il”, “02 Fevral - Gənclər Günü”, “9 fevral - Naxçıvan Muxtar Respublikası – 95”, “26 fevral - Xocalı faciəsi”, “08 mart - Beynəlxalq Qadınlar Günü”, “21 mart - Novruz Bayramı”, “31 mart - Azərbaycanlıların Soyqırımı Günü”, “15 aprel - Beynəlxalq Mədəniyyət Günü”, “02 aprel - Kəlbəcər rayonunun işğalı”, “Beynəlxalq Rəqs Günü “9 may - Faşizm üzərində Qələbə Günü”, “Ümummilli lider Heydər Əliyevin anadan olmasının 96-cı ildönümü”, “28 may - Respublika Günü”, ”, “1 iyun - Uşaqların Beynəlxalq Müdafiəsi Günü”, “15 iyun - Milli Qurtuluş Günü”, “26 iyun - Silahlı Qüvvələr Günü”, “Azərbaycan dili və Azərbaycan Əlifbası Günü”, “Milli Kino Günü”, “Milli Musiqi Günü”, “Dövlət Müstəqilliyi Günü”, “Milli Dirçəliş Günü”, “31 Dekabr - Dünya Azərbaycanlılarının Həmrəylik Günü” və s. münasibətilə tədbirlər, seminarlar, dəyirmi masalar, konfranslar keçirilmişdir. Ümumilikdə ötən dövrdə klub müəssisələrində 1503 mədəni kütləvi tədbir keçirilmiş, 197 sərgi qurulmuşdur.\nDövr ərzində mütəmadi olaraq rayon (şəhər) mədəniyyət şöbələrinin nəzdində fəaliyyət göstərən klub müəssisələrində yoxlama işləri aparılmış və həmin müəssisələrə əməli-metodiki köməklik göstərilmişdir. Belə ki, 2019-cu ildə Şərur rayonunun 41, Babək rayonunun 24, Ordubad rayonunun 8, Culfa rayonunun 26, Şahbuz rayonun 27 və Sədərək rayonunun 4 kəndində yoxlama işləri aparılmışdır. Qeyd olunanlarla yanaşı hesabat dövrü ərzində Şərur, Şahbuz, Ordubad, Culfa və Babək rayonlarında olmaqla “Klub müəssisələrində mədəni-kütləvi tədbirlərin və özfəaliyyət dərnəklərinin sənədləşməsi” mövzusunda 5 seminar müşavirə keçirilmişdir.\nDövr ərzində rayon (şəhər) klub müəssisələrində fəaliyyət göstərən bədii-özfəaliyyət kollektivlərinin işində də canlanma müşahidə olunmuşdur. Belə ki, Culfa rayon Mədəniyyət evlərinin dərnək üzvləri tərəfindən “O olmasın bu olsun” və Kəngərli rayon mədəniyyət evləri dərnək üzvləri tərəfindən “Şahsənəm və Gülpəri” tamaşaları hazırlanaraq nümayiş etdirilmişdir. Şərur rayon Mədəniyyət Şöbəsinin tabeliyində olan klub müəssisələrində fəaliyyət göstərən dərnək üzvlərinin iştirakı ilə Ü.Hacıbəyovun musiqili komediyaları və felyetonları, Məhəmməd Tağı Sidqinin “Məktəb hekayələri” və Cəlil Məmmədquluzadənin əsərlərindən hazırlanmış səhnəciklərdən ibarət 3 tədbir keçirilmişdir.\n“Naxçıvan Muxtar Respublikasında Xalq yaradıcılığı günlərinin keçirilməsi haqqında” 7 fevral 2009-cu il tarixli sərəncamın icrası ilə əlaqədar da işlər davam etdirilmişdir. Belə ki, Mədəniyyət üzrə Elmi-Metodik Mərkəz və rayon (şəhər) mədəniyyət şöbələri birgə muxtar respublikanın rayonlarında və Naxçıvan şəhərində olmaqla 8 “Xalq yaradıcılığı günü” keçirilmişdir.\nİl ərzində Naxçıvan şəhər Təqaüdçülər Klubunda Naxçıvan şəhər Mədəniyyət Şöbəsinin musiqi kollektivlərinin 12 konserti keçirilmişdir.\nİl ərzində Heydər Əliyev Sarayı tərəfindən bir sıra işlər görülmüşdür. Belə ki, Sarayda 14 iyunda Qara Qarayev adına Azərbaycan Dövlət Kamera Orkestrinin “Milli Qurtuluş Günü”nə və ümummilli liderimiz Heydər Əliyevin ölkəmizə rəhbərliyinin 50 illiyinə həsr edilmiş, 28-29 dekabrda Azərbaycan Respublikasının Əməkdar artistləri Rafael İskəndərov və Coşqun Rəhimovun iştirakı ilə “Bu şəhərdə”nin “Hamı 19 ilə” adlı konsertlər keçirilmişdir. Sarayın əməkdaşları tərəfindən rayon (şəhər) mədəniyyət şöbələrinin nəzdində fəaliyyət göstərən klub müəssisələrinin əməkdaşlarına əməli-metodiki köməklik göstərilmişdir.\nHesabat dövrü ərzində Mədəniyyət üzrə Elmi-Metodiki Mərkəz və Heydər Əliyev Sarayı tərəfindən 34 adda 266 metodik məktub hazırlanaraq rayon (şəhər) mədəniyyət şöbələrinə göndərilmişdir. Həmçinin Elmi-Metodiki Mərkəz tərəfindən 2019-cu ilin yanvar-dekabr ayları ərzində rayon (şəhər) mədəniyyət şöbələrinin nəzdində fəaliyyət göstərən 91 klub müəssisəsinin əməkdaşlarına əməli-metodiki köməklik göstərilmiş, 2 ssenari mətni, “Ürəyinizi qoruyun” adlı 1 pyes mətni, dram, tar və toxuculuq dərnəklərinin fəaliyyəti ilə əlaqədar tədris proqramları və Naxçıvan yallıları ilə bağlı metodik vəsait hazırlanaraq rayon (şəhər) mədəniyyət şöbələrinə göndərilmişdir.\nAğbulaq İstirahət Mərkəzində “Şərur” Xalq Yallı Ansamblının 1 və Şahbuz Rayon Mədəniyyət Şöbəsinin yaradıcı kollektivlərinin 21 konserti, Naxçıvan Dövlət Kukla Teatrının 1 tamaşası təşkil edilmişdir. Eyni zamanda, Naxçıvan Musiqi Kollecinin 35 nəfər tələbəsi və 2 nəfər müəllimi, həmçinin “Yaşa və öyrən” intellektual bilik yarışmasının 3 nəfər qalibi 3-6 avqust tarixlərdə “Yay məktəbi”ndə iştirak etmişdir.\nNazirliyin nəzdində fəaliyyət göstərən “Tətbiqi sənət və rəsm əsərləri, tarix və mədəniyyətimizlə bağlı müxtəlif növ çap məhsullarının satış mərkəzi”ndə muxtar respublika sənətkarları ilə suvenirlərin və hədiyyəlik xatirə əşyalarının hazırlanması ilə bağlı bağlanmış müqavilələrə əsasən hesabat dövrü ərzində 20917,4 manatlıq 634 adda 3506 ədəd əl işi satılmışdır.\nİl ərzində Naxçıvan Dövlət Film Fondunun və kinoteatrların fəaliyyəti diqqət mərkəzində saxlanılmış, keçirilən tədbirlərin səmərəliliyinə nəzarət artırılmışdır. Tarixi və əlamətdar günlər və görkəmli mədəniyyət və incəsənət xadimlərinin yubileyləri ilə əlaqədar tədbirlərin keçirilməsi diqqət mərkəzində saxlanılmış, film nümayişləri olmuşdur.\nİl ərzində müvafiq olaraq “20 Yanvar” faciəsilə əlaqədar “20 Yanvar - 1990” sənədli filmi, Xocalı soyqırımı ilə bağlı “Xocalıda son gecə”, “31 Mart - Dünya Azərbaycanlılarının Soyqırımı Günü” ilə əlaqədar “Həqiqətin özü” sənədli filmi, “28 May - Respublika Günü” ilə əlaqədar “Son İclas” bədii filmi, Azərbaycan Respublikasının Silahlı Qüvvələr Günü münasibətilə “Yarımçıq Xatirələr”, “Milli Musiqi Günü” ilə bağlı “Üzeyir ömrü” və s. filmlər nümayiş olunmuşdur.\nNaxçıvan Dövlət Film Fondunda bəstəkar Ramiz Mirişlinin, kinoaktyor Rza Təhmasibin, Əməkdar mədəniyyət işçisi Əbülfəz Məmmədovun xatirə gecələri keçirilmişdir.\nYanvar ayında Naxçıvan Dövlət Film Fondunun muzeyinə Naxçıvan Muxtar Respublikasının Əməkdar mədəniyyət işçisi Ənvər Rəhimov tərəfindən verilən 25 ədəd müxtəlif kino avadanlığının təqdimat mərasimi olmuşdur.\n“Təhsil və mədəniyyət müəssisələrinin qarşılıqlı fəaliyyətinin səmərəli təşkili ilə bağlı 2018-2019-cu tədris ili üçün tədbirlər planı”na əsasən ümumtəhsil məktəblərinin şagirdlərinə Azərbaycanın tarixi, mədəniyyəti ilə bağlı 7, Heydər Əliyev Uşaq-Gənclər Yaradıcılıq Mərkəzinin dərnək üzvlərinə 1, sağlamlıq imkanları məhdud, aztəminatlı, qaçqın və məcburi köçkün, hər iki valideynini itirmiş və valideyn himayəsindən məhrum uşaqlar üçün 3 film nümayişi olmuşdur.\nFevral-may aylarında Naxçıvan Muxtar Respublikasının yaradılmasının 95 illiyinə həsr edilmiş “Milli filmlərimiz” adlı kinoviktorinanın seçim turları, yarımfinal və final turu keçirilmişdir. Qalib komandalar diplom, fəxri fərman və hədiyyələrlə mükafatlandırılmışlar.\nİl ərzində ixtisasların hamiliyə verilməsi ilə bağlı “Naxçıvan” Universitetində və “Gənclik” mərkəzində olmaqla 2 mühazirə keçilmiş və mövzu ilə bağlı sənədli filmlər nümayiş olunmuşdur.\nİl ərzində “Azərbaycan Kinosu Günü” ilə bağlı 35, əlamətdar tarixi günlərlə bağlı 12, “Azərbaycan kinofilmlərinin nümayişi”ni təşkil etmək məqsədilə ümumtəhsil məktəblərində 7 film, digər tədbirlərlə əlaqədar 9 film olmaqla, ümumilikdə 63 film nümayiş etdirilmişdir.\nHesabat dövrü ərzində Naxçıvan Dövlət Film Fondunda olmayan 37 adda bədii və sənədli film Fondun arxivinə daxil edilmişdir. Filmlərin nömrələnməsi, pasportlarının yenilənməsi və lentlərin təmizlənməsi işləri davam etdirilmişdir.\nHesabat dövrü ərzində nazirliyin tabeliyində olan teatrlar tərəfindən də fəaliyyət istiqamətinə uyğun olaraq iş davam etdirilmişdir. Naxçıvan Dövlət Musiqili Dram Teatrında 2019-cu ilin repertuar planında olan Xaqani Əliyevin “Ehsan xan Kəngərli” və Cəlil Məmmədquluzadənin 150 illik yubileyi ilə bağlı təsdiq olunmuş tədbirlər planına uyğun olaraq “Ölülər və dəlilər”, Elçin Əfəndiyevin “Teleskop” və Aleksandr Serqeyeviç Qriboyedovun “Ağıldan bəla” tamaşaları hazırlanmış və istehsalata buraxılmışdır.\nDövr ərzində teatrda 7-si xeyriyyə, 39-u bilet satışı ilə olmaqla 46 tamaşa oynanılmışdır. Tamaşalardan 14-ü muxtar respublikanın rayonlarında nümayiş etdirilmişdir. Bilet satışı ilə olan tamaşalarda 5438, xeyriyyə tamaşalarında isə 3000 tamaşaçı iştirak etmişdir.\nHesabat dövründə Məhəmməd Tağı Sidqi adına Naxçıvan Dövlət Kukla Teatrı tərəfindən hazırlanan “Qoğalın sərgüzəşti”, “Qızıl xoruz”, “Buratino” və “Qaraca qız”, H.X.Andersenin nağılları əsasında “Qar kraliça”əsərləri əsasında hazırlanmış tamaşalar istehsalata buraxılmışdır.\nDövr ərzində Kukla Teatrı 18-i xeyriyyə, 111-i bilet satışı ilə olmaqla 129 tamaşa göstərmişdir. Tamaşalardan 17-i muxtar respublikanın rayonlarında nümayiş etdirilmişdir. Bilet satışı ilə olan tamaşalarda 10008, xeyriyyə tamaşalarında isə 2200 tamaşaçı iştirak etmişdir.\nNaxçıvan Dövlət Uşaq Teatrında Arzu Soltanın “Adam badam iysi gəlir”, Tofiq Seyidovun ssenarisi əsasında “Məlik Məmməd” və “Siçanlar və pişiklər”, “Yeni il gəlir” tamaşaları hazırlanmışdır. Teatr ötən dövrdə 4-ü xeyriyyə olmaqla 38 tamaşa oynamışdır. Uşaq teatrının bilet satışı ilə olan tamaşalarda 3750, xeyriyyə tamaşalarında isə 800 tamaşaçı iştirak etmişdir.\nNaxçıvan Dövlət Filarmoniyasının kollektivləri il ərzində müxtəlif tədbirlərin bədii hissəsində konsert proqramı ilə çıxış etmişdir. Ötən dövrdə Naxçıvan Dövlət Filarmoniyasının yaradıcı kollektivləri 49-u xeyriyyə, 14-ü bilet satışı ilə olmaqla 63 konsert vermişdir. Filarmoniyanın bilet satışı ilə olan konsertlərinə 3460, xeyriyyə konsertlərinə isə 10000 nəfərdən çox tamaşaçı baxmışdır.\nMahnı və Rəqs Ansamblının rəqqasları Rauf İsmayılov və Fatimə Kazımova iyul ayında Türkiyədə keçirilən “21-ci Sevgi, Sülh, Dostluq Beynəlxalq Sənət Festivalı”nda iştirak etmişlər.\nŞahbuz Rayon Mədəniyyət Sarayında Azərbaycan Respublikasının Əməkdar artisti Gülyanaq Fərzəliyevanın Naxçıvan Dövlət Filarmoniyasının Kamera Orkestrinin müşayiəti ilə solo konserti, Naxçıvan Dövlət Filarmoniyasının Mahnı və Rəqs Ansamblının müşayiəti ilə istedadlı müğənni Vəli Səfərovun, IV Televiziya Muğam Müsabiqəsinin qalibi Sərxan Bünyadzadənin Naxçıvan Muxtar Respublikasının 95 illik yubileyinə həsr olunmuş solo konsertləri təşkil olunmuşdur. Həmçinin Naxçıvan Dövlət Filarmoniyasının yaradıcı kollektivləri rayon mədəniyyət saraylarında konsertlər vermişdir.\nHesabat dövründə Naxçıvan Dövlət Uşaq Filarmoniyasına 21 nəfər istedadlı uşaq qəbul olunmuşdur. Naxçıvan Dövlət Uşaq Filarmoniyası hesabat dövründə Şahbuz, Culfa, Ordubad və Kəngərli rayon mədəniyyət saraylarında, “8 mart - Beynəlxalq Qadınlar Günü”nə, “15 may - Beynəlxalq Ailə Günü”nə, “1 İyun - Uşaqları Beynəlxalq Müdafiə Günü”nə həsr olunmuş dövlət tədbirlərində, Bakı Beynəlxalq Muğam Mərkəzində Naxçıvan Muxtar Respublikasının 95 illik yubileyinə həsr olunmuş konsertdə, Novruz Bayramı münasibətilə keçirilən Xalq Yaradıcılığı Günündə , “Yallı” festivalında konsert proqramları ilə çıxış etmişdir.\n“20 noyabr - Ümumdünya Uşaq Günü”, Uşaq Hüquqları haqqında Bəyannamənin qəbul olunmasının 60 illiyi və Uşaq Hüquqları haqqında Konvensiyanın qəbul olunmasının 30 illiyi ilə əlaqədar həsr olunmuş tədbirin bədii hissəsində Naxçıvan Dövlət Uşaq Filarmoniyasının xor kollektivi, rəqs qrupu, xalq çalğı alətləri ansamblı, xanəndələr qrupu, qanunçalanlar və skripkaçalanlar ansambllı rəngarəng proqramla çıxışlar etmişdir.\nHesabat ili ərzində Nazirliyin tabeliyində olan konsert-tamaşa müəssisələrinin müəyyən olunmuş qrafiklərə uyğun olaraq muxtar respublikanın rayonlarına qastrol səfərləri təşkil olunmuşdur. Belə ki, Cəlil Məmmədquluzadə adına Naxçıvan Dövlət Musiqili Dram Teatrı tərəfindən 14, Məhəmməd Tağı Sidqi adına Naxçıvan Dövlət Kukla Teatrı tərəfindən 17, Naxçıvan Dövlət Uşaq Teatrı tərəfindən isə 12 qastrol tamaşası göstərilmiş, Naxçıvan Dövlət Filarmoniyasının və Naxçıvan Dövlət Uşaq Filarmoniyasının musiqi kollektivləri tərəfindən 18 konsert proqramı təşkil edilmişdir. İl ərzində konsert-tamaşa müəssisələri tərəfindən ümumilikdə 61 qastrol tamaşa və konsert keçirilmişdir.\nNazirliyin tabeliyində olan təhsil müəssisələrində də hesabat dövrü ərzində bir sıra işlər görülmüşdür. Nazirliyin və rayon (şəhər) mədəniyyət şöbələrinin tabeliyində fəaliyyət göstərən təhsil müəssisələri öz işini günün tələbləri səviyyəsində qurmağa çalışmışdır. Hesabat dövrü ərzində tarixi və əlamətdar günlərlə əlaqədar bir sıra tədbirlər keçirilmişdir.\nƏrtoğrol Cavidin 100 illik yubileyi ilə bağlı iş aparılmış, Naxçıvan Musiqi Kollecində bəstəkarın yaradıcılıq irsinə həsr olunmuş 2 dəyirmi masa və 3 açıq dərs, uşaq musiqi, incəsənət və bədii sənətkarlıq məktəblərində 26 açıq dərs keçirilmişdir. Naxçıvan Şəhər Ə.Cavid adına Uşaq Musiqi və Bədii Sənətkarlıq Məktəbində bəstəkarın əsərlərindən ibarət konsert təşkil olunmuşdur.\n“Milli Musiqi Günü”nə həsr olunmuş tədbirlər çərçivəsində Naxçıvan Musiqi Kolleci tərəfindən hazırlanmış fləşmob təqdim olunmuş, Naxçıvan Dövlət Uşaq Filarmoniyasının, Naxçıvan Musiqi Kollecinin və muxtar respublikanın uşaq musiqi, incəsənət və bədii sənətkarlıq məktəblərinin xor kollektivlərinin ifasında konsert keçirilmişdir. Bundan əlavə Musiqi Kolleci və muxtar respublikanın uşaq musiqi, incəsənət və bədii sənətkarlıq məktəblərində “Milli Musiqi Günü”nə həsr olunmuş tədbirlər təşkil olunmuşdur.\nNazirliyin iş planına əsasən il ərzində rayon (şəhər) mədəniyyət şöbələrinin tabeliyində olan təhsil müəssisələrində müxtəlif ixtisaslar üzrə 37, incəsənət və bədii sənətkarlıq məktəblərində rəsm ixtisası üzrə 2 ustad dərs, solfecio, musiqi ədəbiyyatı və xor fənləri üzrə 24 metodiki kurs, Naxçıvan Musiqi Kollecinin müəllimlərinin iştirakı ilə 6 açıq metodiki dərs keçirilmişdir “Azərbaycan musiqi tarixindən” mövzusuda təhsil müəssisələrinin müəllim, tələbə və şagirdlərinə 2 mühazirə oxunmuş və film nümayişi olunmuşdur.\n16-28 dekabr tarixlərdə Naxçıvan Musiqi Kollecinin musiqi nəzəri fənlərinin tədris edən müəllimləri üçün harmoniya fənni üzrə 5 günlük kurs təşkil olunmuşdur.\nNazirliyin təşkilatçılığı ilə may ayında norveçli məşhur xor dirijor Hildre Per Oddvar, Azərbaycanın incəsənət xadimlərindən ibarət nümayəndə heyətinin iştirakı ilə Heydər Əliyev Sarayında nazirliyin sisteminə daxil olan təhsil müəssisələrinin xor kollektivlərinə, aprel və oktyabr aylarında xalq artisti, professor, görkəmli bəstəkar Tofiq Bakıxanov, iyun ayında tanınmış pianoçu, Beynəlxalq müsabiqələr laureatı Teymur Şəmsiyev, noyabr ayında isə Azərbaycan Respublikasının xalq artisti, “Şöhrət” ordenli dirijor, skripka ixtisası üzrə pedaqoq Teymur Göyçayevin iştirakı ilə Naxçıvan Musiqi Kolleci, uşaq musiqi, incəsənət və bədii sənətkarlıq məktəblərinin müəllim, tələbə və şagirdləri üçün ustad dərslər keçirilmışdir.\nNazirliyin tabeliyində olan Naxçıvan Musiqi Kollecinin 1 müəllim və 9 tələbəsi mart ayının 13-dən 17-dək Bakı şəhərində keçirilən “Testene ART Baku - 2019” III Beynəlxalq İncəsənət festival-müsabiqəsində instrumental ifaçılıq və xalq çalğı alətləri nominasiyaları üzrə iştirak etmişdir. Kollecin nağara ixtisası üzrə IV kurs tələbəsi Hacılı Nəcəf Nadir oğlu müsabiqənin Qran-pri mükafatına layiq görülmüşdür. Onlardan 2 nəfəri I yeri, 4 nəfəri II yeri, 1 nəfər III yeri tutmuş, 2 nəfər diplomla təltif edilmişdir. Naxçıvan Musiqi Kollecinin tələbəsi, nağara ifaçısı Nəcəf Hacılı mayın 2-dən 5-dək Latviyanın paytaxtı Riqa və İsveçin paytaxtı Stokholmda keçirilən I Beynəlxalq İncəsənət Festival-müsabiqəsində iştirak edərək birinci yerə layiq görülmüş, Stokholmda keçirilən möhtəşəm Qala konsertində uğurla çıxış etmişdir. “Gənclik” Mərkəzində Naxçıvan Musiqi Kollecinin Xalq Çalğı Alətləri Orkestrinin, skripka ixtisası üzrə IV kurs tələbəsi, “Testene Art Baku” III Beynəlxalq festival-müsabiqəsinin laureatı Rauf Bünyadzadənin “Renessans” kamera orkestrinin müşayiəti ilə solo konserti, Kollecdə Cəlil Məmmədquluzadənin 150, Ərtoğrol Cavidin 100 illik yubileylərinə həsr olunmuş tədbirlər, müxtəlif ixtisaslar üzrə müəllim və tələbələrin sinif konsertləri keçirilmişdir.\nNazirliyin sistemində olan uşaq musiqi, incəsənət və bədii sənətkarlıq məktəblərində tədrisin təşkili, müxtəlif tədbirlərin keçirilməsi diqqətdə saxlanılmışdır. Belə ki, Naxçıvan Musiqi Kollecində Culfa Şəhər Uşaq Musiqi Məktəbinin fortepiano sinfinin şagirdlərinin konserti, Babək və Culfa rayon mədəniyyət saraylarında Cəhri Kənd Uşaq Musiqi Məktəbinin xanəndəlik ixtisası üzrə təhsil alan şagirdlərinin, Culfa Rayon Mədəniyyət Sarayında Culfa Şəhər Uşaq Musiqi Məktəbi şagirdlərinin konserti, “Gənclik” Mərkəzində uşaq musiqi, incəsənət və bədii sənətkarlıq məktəblərinin şagirdlərinin rəsm sərgisi və hesabat konserti, Naxçıvan Şəhər Ərtoğrol Cavid adına Uşaq Musiqi və Bədii Sənətkarlıq Məktəbinin qanun ixtisası üzrə müəllimi Sevinc Babayevanın və onun şagirdlərinin sinif konserti, Naxçıvan Şəhər Məmməd Məmmədov adına 1 nömrəli Uşaq Musiqi Məktəbinin kamança ixtisası üzrə müəllimi Yaqut Əliyevanın solo konserti, Naxçıvan Dövlət Filarmoniyasında Naxçıvan Şəhər Səfər Rəcəbov adına 3 nömrəli Uşaq Musiqi Məktəbinin şagirdlərinin, Ordubad Şəhər Uşaq Musiqi Məktəbinin skripkaçalanlar ansamblının Naxçıvan Muxtar Respublikasının 95 illik yubileyinə həsr olunmuş konserti keçirilmişdir.\nHesabat dövründə Naxçıvan Muxtar Respublikasının yaradılmasının 95 illik yubileyinə həsr olunmuş Nazirliyin tabeliyində fəaliyyət göstərən uşaq musiqi, incəsənət və bədii sənətkarlıq məktəblərinin şagirdləri arasında “Doğma yurdum Naxçıvan” adlı rəsm müsabiqəsi, xor kollektivləri və nağaraçalanlar ansamblları arasında muxtar respublika müsabiqələri keçirilmişdir. Müsabiqələrin qalibləri Nazirliyin diplomları, fəal iştirak edənlər isə fəxri fərmanla təltif edilmişdir.\nDekabr ayında Naxçıvan Muxtar Respublikasının Rəssamlar Birliyinin keçirdiyi “Balaca istedadlar” adlı sərgi-müsabiqədə uşaq incəsənət və bədii sənətkarlıq məktəblərində rəsm ixtisası üzrə təhsil alan 30 şagird, 60-dan çox əl işi ilə iştirak etmişdir.\nTəhsil müəssisələrində musiqi ədəbiyyatı və nəzəri fənlərin tədrisinə nəzarətin gücləndirilməsi məqsədilə il ərzində Naxçıvan Musiqi Kollecinin tələbələri, uşaq musiqi, incəsənət və bədii sənətkarlıq məktəblərinin şagirdləri arasında “Lira” musiqili intellektual oyun keçirilmişdir. Oyunda Naxçıvan Musiqi Kollecinin 9 komandası, 26 uşaq musiqi, incəsənət və bədii sənətkarlıq məktəbi iştirak etmişdir.\nTədris ili ərzində təhsil müəssisələrinin tədris prosesi, müəllim, tələbə və şagirdlərin davamiyyəti mütəmadi olaraq nəzarətdə saxlanılmışdir. Naxçıvan Musiqi Kollecini müxtəlif ixtisaslar üzrə 129 tələbə bitirmiş və 128 tələbə qəbulu, uşaq musiqi, incəsənət və bədii sənətkarlıq məktəblərini müxtəlif ixtisaslar üzrə 686 şagird bitirmiş və 935 şagird qəbulu aparılmışdir. Tədris ili ərzində tədris planına əsasən Musiqi Kollecinin müxtəlif ixtisaslar üzrə üçüncü və dördüncü kurs tələbələri M.S.Ordubadi adına Naxçıvan Muxtar Respublika Kitabxanası və uşaq musiqi, incəsənət və bədii sənətkarlıq məktəblərində pedaqoji təcrübələr keçmişlər.\nÖtən dövrdə yaradıcı gənclərlə iş sahəsində bir sıra işlər görülmüşdür. Nazirliyin tabeliyində olan müəssisələrdə çalışan aktiv gənclərin və hamiliyə verilmiş ixtisaslarda təhsil alan tələbələrin “Naxçıvanı tanıyaq və tanıdaq” başlığı altında şəhər və rayonlarımızda yerləşən muzeylərə və tarixi abidələrə ümumilikdə 9 ekskursiyası təşkil olunmuşdur.\nBabək, Culfa, Şahbuz, Kəngərli və Ordubadda rayon gənclərinə Azərbaycan mədəniyyətinin və incəsənətinin təbliği ilə bağlı 7 maarifləndirici tədbir, “Müasir gənclik və mədəniyyətimiz” devizi altında “Azərbaycan mədəniyyətinin təbliğində gənclərin rolu”, “Muxtar respublikanın təbliğində sosial şəbəkələrin rolu”, “Adət-ənənələrimizin simvolikası yallı” və “Gənclik: ənənə və müasirlik” mövzularında 4 dəyirmi masa keçirilmişdir.\nNaxçıvan Şəhər Gənclər Mərkəzində rayon (şəhər) mədəniyyət şöbələrinin nəzdində fəaliyyət göstərən müəssisələrin gənc əməkdaşları arasında may və noyabr aylarında “Mədəni irs” intellektual oyunu keçirilmişdir.\nUşaq musiqi, incəsənət və bədii sənətkarlıq məktəblərində təhsil alan, həmçinin Nazirliyin birbaşa tabeliyində olan müəssisələrdə çalışan gənclərin məlumat bankı mütəmadi yenilənmişdir.\nNazirliyin Kadr və ümumi işlər sektoru tərəfindən daxil olan sənədlərin qəbul edilməsi, qeydiyyata alınması, aidiyyəti üzrə bölüşdürülməsi, sənədlərin göndərilməsi, surətlərinin çoxaldılması işləri davam etdirilmişdir. 2019-cu ildə Nazirliyə 262-si İdarələrarası Elektron Sənəd Dövriyyəsi ilə olmaqla 860 ədəd sənəd daxil olmuş, müəssisə və təşkilatlara 176-sı İdarələrarası Elektron Sənəd Dövriyyəsi ilə olmaqla 629 ədəd sənəd göndərilmişdir. Sənədlər müvafiq təlimatın tələblərinə uyğun olaraq qeydiyyat kitablarında qeydə alınmışdır. Vətəndaşların müraciətlərinə baxılması daim diqqətdə saxlanılmış, Nazirliyin elektron poçt ünvanı da daxil olmaqla 99 nəfər vətəndaşın müraciəti cavablandırılmışdır.\nNazirlik tərəfindən kadrların seçilib yerləşdirilməsi sahəsində də işlər davam etdirilmiş, müəssisə və təşkilatlara 192 nəfər işə qəbul edilmişdir.\nHesabat dövründə Nazirliyin sisteminə daxil olan müəssisə və təşkilatlarda əmək və iş intizamı ilə bağlı yoxlamalar aparılmış, aşkar olunan nöqsanların aradan qaldırılması istiqamətində müvafiq tövsiyə və tapşırıqlar verilmişdir. Dövr ərzində Nazirliyin kollegiyasının 9 iclası keçirilmiş 14 məsələ müzakirə edilmiş və müvafiq qərarlar qəbul edilmişdir.\nİl ərzində çap məhsullarının hazırlanması işi də diqqətdə saxlanılmış, Tofiq Bakıxanovun “Xoş ovqatlı mahnılar” və “100 təbəssüm”, tərtibçisi Tofiq Bakıxanov olan “Ərtoğrol Cavid 100. Natamam ömrün 100 illik təntənəsi” kitabları hazırlanaraq çap olunmuşdur.\nNaxçıvan Dövlət Tarix Muzeyinin və Dövlət Bayrağı Muzeyinin saytları hazırlanmışdır.\nHesabat dövründə mədəniyyət və incəsənət müəssisələrinin maddi-texniki bazası gücləndirilmişdir. 30 yanvar tarixdə Şahbuz Rayon Mədəniyyət Sarayının yeni binasının açılış mərasimi olmuş, 23 sentyabr tarixdə Cəmşid Naxçıvanski Muzeyi əsaslı yenidənqurmadan sonra istifadəyə verilmişdir. Tarix-mədəniyyət abidələrinin bərpası və konservasyası diqqətdə saxlanılmış, Culfa rayonundakı Ərəfsə körpüsü bərpa edilmişdir. Həmçinin on bir ay ərzində Ordubad rayon Dəstə, Şahbuz rayon Türkeş, Şərur rayon Kərimbəyli və Qışlaqabbas, Muğanlı, Alışar, Yeni Havuş və Xətai, Xələc, Babək rayon Kültəpə və Gülşənabad kənd kitabxana filiallarının, Dəstə, Kərimbəyli, Alışar, Kültəpə kənd mədəniyyət evlərinin, Qışlaqabbas, Türkeş, Gülşənabad, Yeni Havuş, Xətai və Xələc kənd klublarının fəaliyyəti üçün yeni tikilmiş kənd mərkəzlərində müasir iş şəraiti yaradılmış, Sədərək Rayon Mədəniyyət Şöbəsinin tabeliyində olan Heydərabad Qəsəbə Kitabxana Filialı və Heydərabad Qəsəbə Klubuna yeni istifadəyə verilən yaşayış binasında yer ayrılmışdır.\n2019-cu ilin yanvar-dekabr ayları ərzində Mədəniyyət nazirliyinin sisteminə daxil olan müəssisələrdə çalışan işçilərdən Azərbaycan mədəniyyətinin və incəsənətinin inkişafında xidmətlərinə görə 1 nəfər Azərbaycan Respublikasının Əməkdar artisti, 1 nəfər Azərbaycan Respublikasının Əməkdar müəllimi, 3 nəfər Naxçıvan Muxtar Respublikasının Əməkdar mədəniyyət işçisi fəxri adına, 10 nəfər Prezident mükafatına layiq görülmüş, 1 nəfər “Tərəqqi” medalı ilə, 5 nəfər isə “Rəşadətli əməyə görə” nişan ilə təltif edilmişlər. Naxçıvan Muxtar Respublikası Ali Məclisi Sədrinin Sərəncamı ilə Culfa Şəhər Klubunun pantomim dərnəyinin üzvü Duyğu Əliyeva incəsənət sahəsi üzrə xüsusu təqaüdə layiq görülmüş və adı Naxçıvan Muxtar Respublikası Gənc İstedadların “Qızıl kitabı”na yazılmışdır.\nHesabat dövrü ərzində Naxçıvan Muxtar Respublikasının Fövqəladə Hallar Nazirliyi ilə birgə Naxçıvan Dövlət Film Fondunda mədəniyyət müəssisələrinin rəhbərləri üçün “Mülki müdafiə və fövqəladə hallara hazırlıq kursu”, Naxçıvan Şəhər 4 nömrəli Uşaq Musiqi Məktəbində, M.S.Ordubadi adına Naxçıvan Muxtar Respublika Kitabxanasında və Culfa Rayon Mədəniyyət Şöbəsində maarifləndirici tədbirlər, Naxçıvan Musiqi Kollecində “Fövqəladə hallarda fəaliyyət göstərməyi hər kəs bacarmalıdır” mövzusunda konfrans olmaqla, ümumilikdə 7 tədbir keçirilmişdir.\nHesabat dövründə Nazirliyin və tabeliyində olan müəssisələrin əməkdaşlarının muxtar respublikada fəaliyyət göstərən KİV-ləri ilə əlaqələri davam etdirilmişdir. Belə ki, “Şərq qapısı” qəzetində 76, yerli qəzetlərdə 47 məqalə dərc olunmuşdur. Naxçıvan Dövlət Teleradiosunda 22 material efirə verilmişdir. NTV kanalında Nazirlik tərəfindən keçirilən tədbirlərlə bağlı 392 xəbər süjeti efirə getmişdir.\nÖtən dövrdə Nazirliyin saytının fəaliyyəti diqqətdə saxlanılmış, mütəmadi olaraq məlumatlar yenilənmişdir. Nazirliyin saytına 143 məqalə, 457 xəbər materialı işlənmişdir.


Nizami rayonunda 20 Yanvar faciəsinin 27-ci ildönümü ilə bağlı “Azadlığa gedən yolun zirvəsi” mövzusunda tədbir keçirilib - Xəbərlər - NİZAMİ RAYONU Icra Hakimiyyəti\n18 yanvar 2017-ci il tarixində 220 saylı məktəb-liseydə 20 Yanvar faciəsinin 27-ci ildönümü ilə bağlı “Azadlığa gedən yolun zirvəsi” mövzusunda tədbir keçirilmişdir.\nTədbirdə Milli Məclisin deputatları Sədaqət Vəliyeva və Rasim Musabəyov, Nizami Rayon İcra Hakimiyyətinin əməkdaşları, rayon ictimaiyyətinin nümayəndələri, təhsil işçiləri və digər qonaqlar iştirak etmişlər.\nTədbirə gələn qonaqlar 20 Yanvar faciəsini əks etdirən rəsm əsərləri ilə tanış olmuşlar.\nDövlət himninin səsləndirilməsi ilə başlayan tədbirdə 20 Yanvar faciəsində şəhid olanların əziz xatirəsi bir dəqiqəlik sükutla yad edilmişdir.\nTədbir 220 saylı məktəb-liseyin şagirdlərinin hazırladığı “Azadlığa gedən yolun zirvəsi” adlı ədəbi-bədii kompozisiyanın nümayişi ilə davam etdirilmişdir.\nTədbirdə çıxış edən Milli Məclisin deputatları Sədaqət Vəliyeva və Rasim Musabəyov, 20 Yanvar faciəsinin canlı iştirakçısı 2-ci qrup əlil Gülağa Şərifzadə Azərbaycan xalqının qürur ünvanına çevrilmiş 20 Yanvar faciəsindən 27 il keçməsinə baxmayaraq, həmin hadisənin təkcə Ümumxalq Hüzn Günü kimi deyil, eyni zamanda, öz azadlığına və müstəqilliyinə can atan xalqımızın mübarizliyini və məğrurluğunu nümayiş etdirən qəhrəmanlıq tarixi kimi qeyd olunduğunu söyləmiş, Qanlı Yanvarda şəhid olmuş həmvətənlərimizin əziz xatirəsinin istər respublikamızda, istərsə də onun hüdudlarından kənarda yaşayan soydaşlarımız tərəfindən daim uca tutulduğunu və hörmətlə anıldığını diqqətə çatdırmışlar.\nNizami Rayon İcra Hakimiyyətinin başçısı Arif Qasımov bu gün Azərbaycan xalqının azadlığı uğrunda canlarını qurban verən şəhidlərimizin qəhrəmanlıq mübarizəsinin, onların igidliyinin yüksək qiymətləndirildiyini, Vətən övladlarının qanları bahasına qazanılan müstəqilliyimizin qanımız və canımızla qorunmalı olduğunu bildirmişdir. A.Qasımov bu faciəyə etiraz səsini birinci ucaldan ümummilli lider Heydər Əliyevin 20 Yanvar hadisələrinə dünyada hüquqi-siyasi qiymət verilməsinə nail olduğunu və hər il 20 Yanvar tarixinin Ümumxalq Hüzn Günü kimi qeyd edildiyini diqqətə çatdırmışdır. Azadlıq uğrunda canlarından keçmiş vətən övladlarının o qanlı gündə müasir Azərbaycan tarixində qəhrəmanlıq salnaməsinə parlaq səhifə yazdıqlarını nəzərə çatdıraraq, qazanılmış müstəqilliyimizin əbədi və dönməz olduğunu söyləmişdir.


Çin Azərbaycanın ərazi bütövlüyünü dəstəkləyir\nSiyasət 24 Dekabr 2005 11:57 (UTC+04:00)\nAzərbaycanın xarici işlər naziri Elmar Məmmədyarov Çin Xalq Respublikasının Azərbaycana yeni təyin edilmiş Fövqəladə və Səlahiyyətli səfiri Çjan Xayçjounun etimadnaməsnin sürətini qəbul edib. Bu barədə Trend ə Azərbaycanın XİN-nin mətibuat xidmətindən məlumat verilib.\nNazir Azərbaycanla Çin arasında əməkdaşlığını səviyyəsindən razılığıın ifadə edib. Azərbaycan XİN rəhbəri iki ölkə arasında inkişaf üçün böyük potensialın olduğunu qeyd edib.\nAzərbaycana ilk səfərindən məmnunluğunu ifadə edəe ÇİN səfiri Azərbaycanla əməkdaşlığını inkişafı üçün bütün səyləri təklif olmağa hazır olduğunu bildirib. Diplomat Azərbaycan prezidenti İlham Əliyevin Çinə rəsmi səfəri zamanı imzaladığı 13 ikitərəfli sənəd əməkdaşlığını inkişafı üçün yeni imkanlar açacağına ümid var olduğunu bildirib.\nTərəflər siyasi, iqtisadi. Sosial və humanitar sahələrdə əməkdaşlığını perspektivləri barədə fikir mübadiləsi yürüdüblər. E.Məmmədyarov səfəirə Dağlıq Qarabağ münaqişəsi barədə məlumat verib və münaqişənin beynəlxalq prinsiplər çərçivəsində həll olunmasının vaciğliyini qeyd edib.\nÇjan Xayçjou bu münaqidə Çinin Azərbaycanın ərazi bütövlüyünü dəstəklədiyini bəyan edib.


Rusiya təhlükəsi: Britaniya Almaniyaya qoşun göndərir – Novator.az\nBöyük Britaniyanın “Daily Mail” nəşrində “Ordu “yeni soyuq müharibə”yə səfərbər olunur: Rusiya Avropanın sərhədlərinə təhlükə yaratdığı üçün Britaniya qoşunları Almaniyaya qayıdır” başlıqlı məqalə dərc olunub. Məqalənin müəllifi “Daily Mail” nəşrinin müdafiə məsələləri üzrə redaktoru Mark Nikoldur. Novator.az saytı məqaləni ingiliscədən çevirərək təqdim edir.\nBöyük Britaniya qoşunlarına tankları və digər döyüş texnikası ilə birlikdə Almaniyaya qayıtmaq əmri verilib. Səbəb Rusiyanın Baltikyanı dövlətlərə təhlükə yaratmasıdır.\nBritaniya on minlərlə hərbçisini Almaniyadan 30 il qabaq – sovet dövründəki “soyuq müharibə” başa çatanda çıxarmışdı. İndi 30 ildən sonra qoşunları yenidən Almaniyaya qaytarmaq qərara alınıb.\nRusiya qoşunlarının Avropanın şərq sərhədlərinə cəmləndiyi bir vaxtda Britaniya və onun NATO-dakı müttəfiqləri regionda mövqeyini bərkidir.\nBritaniya qoşunlarının Almaniyada mövcudluğu Rusiya prezidenti Vladimir Putinin Latviya, Litva və Estoniyaya ehtimal edilən hərbi müdaxiləsinə operativ reaksiya verməyə imkan yaradacaq.\nBöyük Britaniyanın müdafiə naziri Ben Uolles bugünlərdə parlamentdə bildirib ki, ölkənin silahlı qüvvələri rəqiblərin əl-ayağını yığmağa hazır vəziyyətdədir: “Əgər biz Tidvortda (Britaniya ərazisində hərbi qarnizon yerləşən şəhər) oturub qalsaq, daima hərbi təlim keçirən, döyüş taktikasını dəyişən və beləliklə, hamını gümanlara salan Rusiya kimi rəqibin əl-qol açmasına imkan yaratmış olarıq. NATO ölkələri Rusiyanın fəallığından narahatdır”.\nBritaniya hərbçiləri, hərbi texnikası, eləcə də silahların saxlanması və təmiri ilə məşğul olan mülki podratçılar gələn il Almaniyanın mərkəzindəki Zennelager poliqonunda yerləşdiriləcək. Bura İkinci Dünya müharibəsindən sonra Britaniya ordusunun istifadə etdiyi mühüm təlim meydanıdır.\nHərbi komandanlıq ümid edir ki, Almaniyada NATO-nun ön xətt bazasının yaradılması Kremli yeni ərazilər ələ keçirmək niyyətindən çəkindirə biləcək.\nAnaloji bazalar Keniya və Omanda da yaradılacaq. Bu isə Britaniya ordusuna Afrika və Yaxın Şərqdə əməliyyat dairəsini genişləndirmək imkanı verəcək.\nZennelagerdə irimiqyaslı manevrlər üçün nəzərdə tutulmuş 120 kvadrat kilometrlik hərbi poliqon, eləcə də şəhəriçi döyüş hazırlığı keçmək üçün təlim mərkəzi var. Bu hərbi infrastruktur daha da genişləndiriləcək.\nZennelager Baltikyanı dövlətlərdən ən azı 1300 kilometr aralıda yerləşir. Buna görə Britaniyanın keçmiş müdafiə naziri Tobias Ellvud Britaniya qoşunları üçün Avropada Baltikyanı dövlətlərə daha yaxın yer seçilməsinə tərəfdardır: “NATO qoşunları Əfqanıstandan çıxandan sonra Rusiyanın Avropanın təhlükəsizliyinə yenidən təhdid yaratdığı nəzərə alınmalıdır. NATO qoşunlarının yenidən dislokasiya olunması zəruridir. Ancaq sovet dövründəki “soyuq müharibə”dən sonra cəbhə xətti dəyişib. Ona görə NATO-nun ön xətt bazasını Avropanın şərqində deyil, Almaniyanın mərkəzində yerləşdirməsi qəribə görünür. Bazanı Polşada, yaxud Baltikyanı dövlətlərin birində yerləşdirmək daha yaxşı olardı. Onda alyans öz müttəfiqlərini qorumaq əzmində olduğu barədə Rusiyaya daha inandırıcı siqnal ötürərdi”.\nBritaniya qoşunlarının Almaniyaya qayıdışı “Gələcək əsgər” adlandırılan, Britaniyanın quru qoşunlarının tarixində ən böyük islahat kimi nəzərdə tutulan planın bir hissəsidir.\nKibermüharibə kimi müasir çağırışlara cavab vermək üçün Böyük Britaniyanın quru qoşunları yenidən qurulur. İslahat planına əsasən, ölkənin kiçik hərbi bazaları bağlanacaq, tarixi alaylarda ixtisarlar aparılacaq, bəzi hissələr isə tamamilə ləğv olunacaq.\nBugünlərdə Maddi-Texniki Təminat Qoşunlarının 3-cü alayından 500 hərbçinin tərxis olunduğu açıqlanıb. 3-cü tibb alayının da ləğv olunacağı gözlənir.\nHərbi qulluqçular ya yeni xidmət sahələrinə göndəriləcək, ya da onlara könüllü istefa təklif olunacaq. Quru qoşunlarında 3 min daimi ştatın ixtisar ediləcəyi bildirilir.\nİxtisarlar başa çatandan sonra, 2025-ci ildə Britaniyanın quru qoşunlarında xidmət edən hərbçilərin sayı 73 min nəfər təşkil edəcək. Son 300 ildə heç vaxt Britaniyanın quru qoşunları bu qədər yığcam olmayıb.


Yeni Logan, Sandero və Sandero Stepway modellərinin tizerləri dərc edilib - FOTO » Nyus.az - internet portalı\nRenault şirkəti üçüncü nəsil Sandero hetçbekinin işıq texnikasını nümayiş etdirən qısa videoçarxı yayımlayıb. Tizerin sonunda istehsalçı yeni modelin təqdimat tarixini elan edib - 7 sentyabr.\nVideonun ilk hissəsində Sandero modelinin yolsuzluq Stepway modifikasiyasına aid olan ön işıq texnikasını görmək olar. Yeni hetçbek tamamilə yenidən dizayn edilmiş ön tərəfə və altındakı yumru duman əleyhinə fənərlərin yerləşdiyi mürəkkəb naxışı və LED zolağı olan fənərlərə sahib olacaqdır.\nNyus.Az autograph.az-a istinadən bildirir ki, videonun ikinci hissəsində adi Sandero modelinin diod elementləri olmayan üfüqi yönümlü fənərləri nümayiş etdirilir. Şəkildən göründüyü kimi, hetçbekin yeni nəsli daha nazik arxa dayaqları əldə edəcəkdir.\nBir müddət bundan öncə, Renault şirkətinin törəmə müəssisəsi olan Dacia markası yeni Sandero, Sandero Stepway və Logan modellərin tünd siluetləri olan tizerləri paylaşmışdı.\nAvtomobillərin eksteryer dizaynının təkamül dəyişikliklərinə məruz qalacağı, çıxıntılardan qurtulacağı və daha müasir olacağı gözlənilir. Motor1 portalına bildirdiyinə görə, xoş yeniliklərdən biri LED yaxın işıqlandırma ola bilər.\nYeni avtomobillərin interyeri Clio modelinin üslubunda ön panelə, yeni avadanlıqlara, daha keyfiyyətli tərtibat materiallarına sahib olacaqdır. Mövcud trendlərə uyğun olaraq, Dacia modelləri multimedia sisteminin sadə ekranını daha iri şaquli planşetə dəyişdirə bilərlər.\nHər iki modelin mühərrik çeşidində baza aqreqatları 65 -100 at qüvvəsi arasında olan yeni üçsilindrli benzin mühərrikləri ola bilər. Sandero modelinin mühərrik çeşidindən 1,3-litrlik turbomühərrik çıxarılacaq, ancaq Stepway modifikasiyasının top versiyası 140 at qüvvəli 1,6-litrlik atmosfer mühərrikə əsaslanan E-Tech hibrid güc qurğusu ilə təchiz ediləcəkdir. Dizel modifikasiyaları isə 85 və ya 115 at qüvvəsi hasil edən 1,5-litrlik dCi dizel mühərriki ilə təchiz olunacaqdırlar.\nÜç modelin təqdimatı önümüzdəki həftələrdə ümumi tədbir çərçivəsində reallaşa bilər.


Mərkəzi Bank növbəti hərraca hazırlaşır '; // item += '\nMərkəzi Bank növbəti hərraca hazırlaşır\n"Ölkə.Az" AMB -na istinadən xəbər verir ki, yanvarın 15-də keçiriləcək hibrid depozit hərracında 250 mln. manat məbləğində vəsaitin cəlbi nəzərdə tutulur.\nQeyd edək ki, depozit hərracının müddəti 14 gün təşkil edir. Hərracla bağlı məlumatın platformada göndərilmə saatı 10:00, keçirilmə saatı isə 11:00-11:15 arası olacaq.\n2019-cu ilin dövlət büdcəsi zərfinə daxil olan sənədlərin Milli Məclisin (MM) iclaslarında müzakirə ediləcəyi vaxt bir daha dəqiqləşib.\n"Ölkə.Az" oxu.az-a istinadən xəbər verir ki, büdcə zərfinə daxil olan “2019-cu il dövlət büdcəsi haqqında”, “ 2019-cu il üçün yaşayış minimumu haqqında”, “2019-cu il üçün ehtiyac meyarının həddi haqqında”, “Dövlət Sosial Müdafiə Fondunun 2019-cu il büdcəsi haqqında” qanun layihələri noyabrın 1-dən 8-dək parlamentin komitələrində müzakirə ediləcək.\nDaha sonra isə büdcə zərfinə daxil olan MM-in noyabrın 13-ü, 14-ü, 15-i, 23-ü və 30-da keçiriləcək plenar iclasında müzakirəyə çıxarılacaq.\nBüdcə zərfi barədə millət vəkillərini maliyyə naziri Samir Şərifov məlumatlandıracaq.\nBeləliklə, 2019-cu ilin dövlət büdcəsi MM-in 5 plenar iclasında müzakirə olunacaq.\nBüdcədə həmçinin artımların olacağı gözlənilir.\nBunu isə parlamentin İqtisadi siyasət, sənaye və sahibkarlıq komitəsindən bildiriblər.\nQeyd edilib ki, hər il olduğu kimi, 2019-cu ilin büdcəsində də artımlar olacaq, ancaq artımlar nə qədər olacaq, o, yaxın günlərdə dəqiq bilinəcək.


MHP-də “məğlubiyyət sindromu”: Hər an Dövlətsiz MHP mərhələsi başlaya bilər\n03 Noyabr 2015 - 12:30\nTürkiyədə təkrar seçkilərin ən çox itirəni MHP oldu. Təkrar seçkidən sonra millətçi partiyanın millət vəkilləri heyətində yarıbayarı azalma, sözsüz ki, partiyadaxili ziddiyyətlərin ortaya çıxmasına yol açmalıydı və bu gün yayılan xəbərlər bu ehtimalın artıq reallaşdığından xəbər verir.\nMəlumata görə, 7 iyun növbəti parlament seçkiləriylə müqayisədə 2 milyon seçici səsi itirən MHP rəhbərliyi artıq bu məğlubiyyətin səbəbini araşdırmağa qərar verib. Bu gün keçirilən toplantıda Dövlət Baxçalı və İdarə Heyətinin üzvləri partiyanın qarşısında dayanan problemləri müzakirə etməyə başlayıblar. Həftənin axırında partiyanın 40 millət vəkilinin də bir araya gəlib eyni mövzunu müzakirə edəcəkləri bildirilir.\nMHP İdarə Heyəti təşkilatda baş qaldırmağa başlayan müxaliflərə qarşı da müəyyən tədbirlər həyata keçirmək istəyir. Baxçalının millət vəkilliyinə namizədlər arasında yer vermədiyi Meral Akşener, Trabzondan seçilməyərək mandat ala bilməyən Koray Aydın və təşkilatdan qovulsa da, məhkəmə qərarıyla geri qayıdan Sənan Oğan kimi müxaliflərin fəaliyyətinin ciddi nəzarət altına alındığı bildirilir. Amma bu kimi tədbirlərin işə yarayacağını gözləmək də əbəsdir. Nədən ki, Dövlət Baxçalının yürütdüyü siyasətdən partiya üzvlərinin ən azı yarısının narazı qalması üçün ciddi səbəblər var.\nMəlum olduğu kimi 7 iyun seçkilərində parlamentə 80 millət vəkili çıxaran MHP-nin istənilən variantda iqtidar ortağı olması qaçınılmaz idi. İstər AKP-nin, istərsə də CHP-nin ittifaq təkliflərini kəskin şəkildə rədd edən MHP əslində təkrar seçkilərin əsas baiskarı oldu. Bu uzlaşmaz tövr isə partiya elektoratının ondan uzaqlaşmasına zəmin hazırladı. Nəticədə təkrar seçkilərdə 40 millət vəkiliylə kifayətlənən MHP parlamentin ən zəif partiyasına çevrildi. O hətta 59 millət vəkilinə sahib olan HDP-dən belə 50% qədər az deputat heyətinə malikdir.\nüstəlik, AKP-nin də kiminləsə koalisiya qurmaq ehtiyacı qalmadı. Məsələyə bu aspektdən yanaşanda Dövlət Baxçalının bu barışmaz mövqeyinin AKP-yə işlədiyi aydınlaşır. MHP-nin qazancı isə öz təsir gücünü və xeyli sayda tərəfdarını itirmək oldu.\nAKP-nin ötən seçkilərlə müqayisədə MHP elektoratı sayəsində xeyli güclənməsini təsdiq edən təkzibolunmaz arqumentlər də var. Bildiyimiz kimi təkrar seçkilərdə AKP 49.5% səs toplayaraq 7 iyundakı nəticəsini 8.6% artırdı. CHP də seçicilərin səsini 0.4% artırmış oldu. Və bu 0.4%-lik artım ona iki əlavə deputat qazandırdı. MHP və HDP isə ən çox itirənlərdən idi.\nHDP-nin itirdiyi 2.4%-lik səs onun 21 millət vəkilinin azalmasıyla nəticələnsə də, hər halda partiya özünün əsas hədəfinə-parlament partiyasına çevrilmək niyyətinə çata bildi. İtirdiyi isə əslində 7 İyun seçkilərində CHP-nin seçki taktikası üçün ona hədiyyə etdiyi seçici səsləri idi. Bilindiyi kimi, AKP-nin təkbaşına iqtidar olmasının və konstitusiyanı dəyişdirmək imkanının qarşısını kəsmək üçün CHP-nin bəzi bölgələrdə HDP-yə səs verdiyi üzə çıxmışdı. Bunun da, hardasa, 2-3 %-lik səs olduğu düşünülür. HDP-nin növbəti seçkiylə müqayisədə elə o qədər az səs alması əslində öz halal potensialıyla parlamentə getdiyindən xəbər verir. Bu məntiqlə cümhuriyyətçilərin 2%-lik səs itirdikləri məlum olur. CHP elektoratının AKP-yə səs verməsinin mümkün olmayacağını düşünsək, böyük ehtimalla bu səslər digər seçilməyən sol partiyaların aktivinə yazılıb.\nAKP və MHP elektoratının yaxın olması millətçilərin 4.4%-lik səs itkisinin hakim partiyaya getdiyi ehtimalını ağla gətirir. Təsadüfi deyil ki, Dövlət Baxçalının bu seçki strategiyasına heç bir anlam verə bilməyən Tuğrul Türkeş də AKP-yə yaxınlaşmış və bu partiyanın seçki siyahısında yer almışdı. Sözsüz ki, hakim partiyanın səs artırmasında bu “dönüklüyün” də ciddi rolu olmuşdur. Tuğrul Türkeşin bu hərəkətindən sonra MHP liderinin eyni addımı atacaqlarından şübhələndiyi nüfuzlu millətçilərin adlarını seçki siyahısına salmaması da, yəqin ki, partiyanın daha az səs toplanmasının əsas səbəbidir.\nAnkarada keçirilən bir aksiyada 100 nəfərin ölümüylə nəticələnən məlum terror hadisəsindən sonra MHP-nin seçkiqabağı mitinqlər keçirməkdən çəkinməsinin də səs itkisində xeyli təsirli olduğu düşünülür. Məlumata görə, seçki kampaniyası dövründə MHP yalnız 2 mitinq keçirə bilib. Bundan əlavə o, 7 zal toplantısı və 3 canlı televiziya çıxışı edib. Və bu kampanıyalar da kifayət qədər sönüb keçirilib. Əlbəttə ki, bu qədər passivliklə MHP daha ciddi zəfərlərə bel bağlaya bilməzdi. İndi bir sıra şübhəçi partiya funksionerləri Dövlət Baxçalının bu sönük kampaniyasında “bilərəkdən AKP-yə təkbaşına hakimiyyət qurmaq imkanı yaratmaq” hiyləsi axtarırlar.\nBütün bu bəsirətsiz siyasətlər və bunun nəticəsində yaranan şübhələr MHP-ni xeyli çətin duruma salıb. Nəinki hökumət ortaqlığına iddialı partiyadan deputat olmaq şansını, həm də ümumiyyətlə millət vəkilliyini itirən 40 nüfuzlu millətçinin Dövlət Baxçalının seçki strategiyası ilə razılaşması, əlbəttə, mümkün deyil. Onların arxalarınca xeyli qüvvə apardıqlarını da nəzərə alsaq, Dövlət Baxçalının MHP-ni bu ağır bədəldən qurtarmaq üçün müəyyən addımlar atması tələb olunur. Atıla biləcək ən optimal addım isə nöbədənkənar qurultaya getməkdir. Həmin qurultayda millətçilərin yenidən etimadını qazanmadan yürüdülən bu siyasətin davamı MHP-nin dağılması və tarixə qovuşmasına səbəb ola bilər.\nƏslində narazı MHP-çilər də bunu istəyir. Onların Dövlətsiz MHP mərhələsinə keçmələri üçün isə ya partiya sədrinin növbədənkənar qurultay çağırması, ya MNTK-nın bu barədə qərarı, ya da qurultay nümayəndələrinin ən azı 20%-nin imzası lazımdır. Bu isə cəmi 249 nümayəndənin notarusla təsdiqlənmiş imzası deməkdir. Deputatlığını itirmiş 40 sabiq millət vəkilinin 249 qurultay nümayəndəsinin “saqqızını oğurlaması, yəqin ki, çətin olmayacaq. Hətta bu niyyət də baş tutmasa, MHP-nin nizamnaməsinə görə, növbəti qurultay 2016-cı ilin mart ayında keçiriləcək.\nMarta isə bir şey qalmayıb.


“Turan Drilling & Engineering” şirkəti təqaüd alacaq ADNSU tələbələrin adlarını açıqlayıb\nİyunun 4-də dünyanın aparıcı qazma şirkətlərindən olan “Turan Drilling & Engineering” şirkəti (əvvəlki adı KCA Deutag) tərəfindən Azərbaycan Dövlət Neft və Sənaye Universitetinin təqaüd alacaq 8 nəfər tələbəsinin adları açıqlanıb.\nTədbirdə iştriak edən ADNSU-nun rektoru, professor Mustafa Babanlı Turan Drilling şirkəti ilə uzun müddətli əməkdaşlıqdan məmnun olduğunu deyib və ADNSU tələbələrinə göstərilən xüsusi diqqətə görə minnətdarlığını ifadə edib.\nDaha sonra təqaüd alacaq 8 nəfər ADNSU tələbəsinin adları açıqlanıb.\nQeyd edək ki, uzun illərdir ADNSU ilə genişmiqyaslı əməkdaşlıq əlaqələri olan Turan Drilling hər il Azərbaycan Dövlət Neft və Sənaye Universitetinin 8 tələbəsinə təqaüd qazanmaq şansı verir. Təqaüd proqramına mühəndislik sahələrində təhsil alan üçüncü kurs tələbələri müraciət edə bilir.\nƏn Son Xəbərlər Azİİ e-Kitab Evində “Kompüter qrafikası” dərsliyinin təqdimatı keçirilib UFAZ tələbələrinə Strasburq Universitetinin tələbə biletləri təqdim edilib ADNSU-da “Xocalıya Ədalət” Kampaniyasının əməkdaşları ilə tələbələrin görüşu keçirilib ADNSU-da ümummilli lider Heydər Əliyevin anım günü qeyd edilib Ulu öndər Heydər Əliyevin anım gününə həsr olunan kitab sərgisi təşkil edilib Ali məktəblərin II və III kurs tələbələri arasında müsabiqə keçiriləcək ADNSU-nun rektoru Çinin Lançjou Neft-kimya kollecinin nümayəndə heyəti ilə görüşüb ADNSU-da Tələbələrin 68-ci Elmi-texniki Konfransı işinə başlayıb ADNSU-da “Açıq mikrofon” təşkil olunub ADNSU ilə Çinin Şimal-Şərqi Neft Universiteti arasında əməkdaşlıq müqaviləsi imzalanıb


Daha 55 dermanın qiymetleri tenzimlenecek - Azadliq Xeber\nDaha 55 dermanın qiymetleri tenzimlenecek\nDaha 55 dərmanın qiymətləri tənzimlənəcək\n15.09.2015 / 11:02 xeber –\n"Növbəti 55 təsiredici maddə üzrə dərman vasitələrinin qiymətlərinin təsdiqlənməsi üçün sənədlərin (bəyannamələrin) qəbulu elan olunub və hazırda Tarif (qiymət) Şurasının Katibliyinə təqdim olunub, məlumatlar araşdırılır".\nLent.az-ın məlumatına görə, bu barədə iqtisadiyyat və sənaye naziri, Tarif (qiymət) Şurasının sədri Şahin Mustafayev “Azərbaycan” qəzetinə müsahibəsində deyib.\nOnun sözlərinə görə, həmin təsiredici maddələr üzrə dərman vasitələrinin qiymətlərinin müəyyəndirilməsi işləri aparılır və sentyabrın sonunadək Tarif (qiymət) Şurasının növbəti iclasının keçirilməsi nəzərdə tutulur: "Böyük sosial əhəmiyyət kəsb edən bu proses bütün dərman vasitələrinin qiymətləri tənzimlənənədək intensiv şəkildə davam etdiriləcək və bu ilin sonunadək əksər dərman vasitələri üzrə qiymətlərin tənzimlənməsi başa çatdırılacaq".\nNazir qeyd edib ki, dərman vasitələrinin qiymətlərinin tənzimlənməsi mərhələlərlə həyata keçirilir. İlk olaraq həyati vacib və daha çox satılan dərman vasitələrinin qiymətlərinin tənzimlənməsi məqsədilə həmin kateqoriyadan olan təsiredici maddələrin siyahısından 25 təsiredici maddə seçilmiş və Tarif (qiymət) Şurasının iyulun 30-da keçirilmiş iclasında 256, avqustun 25-də keçirilmiş iclasında isə daha 801 dərman vasitəsinin qiyməti təsdiq edilib. Ümumilikdə, indiyədək 25 təsiredici maddə üzrə proses başa çatdırılmış və 1057 dərman vasitəsinin qiymətləri təsdiqlənib. Tarif (qiymət) Şurası tərəfindən təsdiq edilmiş qiymətləri hazırda satışda olan həmin dərman vasitələrinin qiymətləri ilə müqayisədə 46 faiz dərman vasitəsində 2 dəfədən çox, 24 faiz dərman vasitəsində 3 dəfədən çox ucuzlaşdırılmış, bütövlükdə isə həmin tərkib üzrə satışda olan dərman vasitələrinin 94 faizi üzrə qiymətlər aşağı salınıb.


Şahmar Mövsümov: Dövlət Neft Fondu xərclərin azaldılması üzrə mexanizmlər hazırlayır (MÜSAHİBƏ)\n14:23 29 Dekabr 2014\nAzərbaycan Respublikası Dövlət Neft Fondunun icraçı direktoru Şahmar Mövsümovun ilin yekunları ilə bağlı Trend-ə eksklüziv müsahibəsi\n- ARDNF-nin vəsaitləri sosial ehtiyaclar və mühüm layihələrin reallaşdırılmasına xərclənir. İndiyə kimi fonda daxil olan vəsaitlərin həcmi nə qədərdir və onların hansı hissəsi xərclənib?\n- ARDNF-nin mövcud olduğu bütün dövr ərzində fondun gəlirləri 117,2 milyard, ümumi xərclər 80,1 milyard ABŞ dolları təşkil edib.\n- Hazırda qiymətlərdə neft istehsal edən ölkələrin gəlirlərinə təsir edən azalma müşahidə edirik. Bu proses ARDNF-yə daxilolmalarda necə əksini tapıb? Fond belə stresli vəziyyətlərdə hansı mexanizm və vasitələrdən istifadə edir?\n- Şübhəsiz ki, dünya bazarlarında neftin qiymətlərinin ucuzlaşması ARDNF-nin gəlirlərinə təsir edir. Вununla əlaqədar, Fond daxilolmaların və aktivlərin dinamikasının müxtəlif ssenarilərini işləyib hazırlayır. ARDNF-nin dövlət büdcəsi qarşısında, eləcə də sosial və strateji əhəmiyyətli layihələr üzrə maliyyə öhdəliklərinin olduğunu diqqətə alaraq, qısamüddətli dövrdə Fondun aktivlərinin azalması ehtimalı mövcuddur. Uzunmüddətli dövrdə isə Fondun davamlı inkişafının təmin olunması üşün ARDNF xərclərin azaldılması üzrə mexanizmlər işləyib hazırlayır.\n- Rubl dəyərdən düşdü. Bildiyimiz kimi, ARDNF-nin investisiya portfelinin bir hissəsini Rusiya rublu tutur, fond Bank VTB-nin səhmdarıdır və Moskvada ticarət mülkiyyətinə malikdir. Bu vəziyyət ARDNF-də (Rusiya bazarında iştirak çərçivəsində) necə əks olunub?\n- Öncə qeyd etmək yerinə düşərdi ki, Dövlət Neft Fondunun investisiya siyasətinə əsasən onun vəsaitlərinin 50%-ə qədəri ABŞ dolları, 35%-ə qədəri avro, 5%-ə qədəri ingilis funt sterlinqi, digər 10%-i isə Rusiya rublu da daxil olmaqla, digər valyutalarda yerləşdirilir. 25 dekabr 2014-cü il tarixinə Rusiyaya edilmiş yatırımların dəyəri və investisiya portfelindəki xüsusi çəkisi müvafiq olaraq cari məzənnə ilə 673,0 milyon ABŞ dolları və 1,8% təşkil edir (Bank VTB-nin səhmlərinə investisiya 540,0 milyon ABŞ dolları və ya 1,4% və Moskva şəhəri “Tverskaya 16” ünvanında yerləşən “Qalereya Aktyor” ofis-ticarət mərkəzi 133,0 milyon ABŞ dolları və ya 0,4%). Bildirmək istərdik ki, “Qalereya Aktyor” ofis-ticarət mərkəzinin alqı-satqısı ABŞ dollarında həyata keçirilmişdir. Ümumiyyətlə, hal-hazırda Rusiya da daxil olmaqla, inkişaf etməkdə olan ölkələrdəki iqtisadi artım templərinin zəifləməsi, habelə regionda mövcud olan geosiyasi risklər Rusiya rublunun və bir çox inkişaf etməkdə olan ölkələrin valyutalarının ucuzlaşması ilə səciyyələnmişdir. Bu isə öz növbəsində ARDNF-nin Rusiya rublunda ifadə olunan aktivlərinin gəlirliliyinə mənfi təsir göstərmişdir.\n25 dekabr 2014-cü il tarixinə Bank VTB-nin səhmlərinə investisiyanın bazar dəyəri ilk investisiya tarixi (21.05.2013) ilə müqayisədə təqribən 54,4 milyon ABŞ dolları (11%) artmışdır. Belə ki, qeyd olunan dövr ərzində Bank VTB-nin səhmlərinə sərmayədən əldə olunan 73,3% gəlirliliyə (qiymət artımı və divident gəliri) Rusiya rublunun ABŞ dollarına qarşı valyuta məzənnəsinin 62,3% aşağı düşməsi mənfi təsir göstərmiş və nəticədə investisiyanın ABŞ dollarında ifadə olunan dəyərində xalis 11% artım müşahidə olunmuşdur. 2014-cü ilin əvvəlindən 25.12.2014-cü il tarixinə qədər olan müddətdə isə Bank VTB-nin səhmlərinə investisiyanın bazar dəyəri 5,3% azalmışdır. Belə ki, qeyd olunan dövr ərzində bankın səhmlərinə sərmayədən 43,1% gəlirlilik (qiymət artımı və divident gəliri) əldə olunsa da, Rusiya rublunun ABŞ dollarına qarşı valyuta məzənnəsinin 48,5% aşağı düşməsi nəticəsində investisiyanın ABŞ dollarında ifadə olunan dəyərində 31,0 milyon ABŞ dolları və ya 5,3% xalis azalma müşahidə olunmuşdur.\nARDNF Moskva şəhəri “Tverskaya 16” ünvanında yerləşən “Qalereya Aktyor” ofis-ticarət mərkəzini 25.12.2012-ci il tarixində 133 milyon ABŞ dollarına satın almışdır. Bu daşınmaz əmlakın 2013-cü ilin sonuna olan son qiymətləndirməyə görə bazar dəyəri 133.2 milyon ABŞ dolları olmuşdur.\nMəlum hadisələrin fonunda əsasən valyuta məzənnəsi ilə əlaqədar Bank VTB-nin səhmlərinə olan investisiyanın dəyərində yüksək dəyişkənlik müşahidə olunsa da, ARDNF-nin investisiya strategiyasının da mahiyyətinə uyğun olaraq bu investisiya, eləcə də Rusiyadakı daşınmaz əmlak investisiyası qısamüddətli dövr üçün spekulyativ məqsədlər üçün deyil, məhz uzunmüddətli dövr üçün nəzərdə tutulur. Bundan başqa qeyd olunmalıdır ki, Rusiyanın maliyyə sektoru üçün yüksək sistemik əhəmiyyəti ilə xarakterizə olunan Bank VTB-nin uzunmüddətli dövrdə ciddi problemlərlə üzləşməyəcəyi qənaətindəyik. Qeyd olunanlar bankın hazırkı bazar qiymətlərində də öz əksini tapır, belə ki, son vaxtlarda Bank VTB-nin rublda ifadə olunan qiymətinin davamlı artması da bunun bir göstəricisi kimi başa düşülə bilər.\n- ARDNF Parisdə, Londonda, Moskvada və Seulda daşınmaz əmlak sahibidir. Fond Asiyada və Avstraliyada daşınmaz əmlak almaq planlarına malikdir. ARDNF dünya bazarlarındakı kifayət qədər qeyri-sabit vəziyyət fonunda bu planları qoruyub saxlayırmı, yaxud həmin planlar təxirə salınacaqmı?\n- Dövlət Fondu kimi, bizim əsas məqsədimiz uzunmüddətli və sabit gəlirliliyi təmin edən daşınmaz əmlakın geniş şaxələndirilmiş qlobal portfelini yaratmaqdan ibarətdir. Bu strategiya cari hadisələrlə əlaqədar dəyişməyib və biz Asiyanın əsas bazarlarında fəaliyyətimizi davam etdiririk.\nŞahmar Mövsümov Dövlət Neft Fondu xərclərin azaldılması üzrə mexanizmlər hazırlayır MÜSAHİBƏ